הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 58, 2024-02-19 00:00

מיכאל ביטון: בוקר טוב, אנחנו פותחים את ישיבת הוועדה המיוחדת לחיזוק ופיתוח הנגב והגליל בסוגייה דחופה ובוערת שקראנו לה הצורך הדחוף בהקמת מנהלת תקומה בצפון

מיכאל ביטון:  באופן פרדוקסלי, ענן האי-ודאות והבעיות הנערמות בגבול הצפון בהיבטים האזרחיים הקהילתיים והכלכליים הולכים ומחמירים כאשר אין כלל אופק באשר לאפשרות שכלל תושבי גבול הצפון ישובו לביתם במהרה

מיכאל ביטון:  זה פרדוקס כי את העבודה הביטחונית, עיקרה נעשית היום בעזה, אנחנו מטפלים בחמאס מרחיקים אותו ומקטינים את האיום עבור תושבי עוטף עזה ולכן באזור הקיץ נוכל להשיב קהילות, אבל בצפון יש לנו אי ודאות

מיכאל ביטון:      הדבר השני שמתרחש הוא הרס היישובים

מיכאל ביטון:  הרס שיטתי של חיזבאללה על ידי טילים במנרה, בשתולה, באדמית, בחניתה, ובמקומות אחרים

מיכאל ביטון:  מאות בתים במטולה נהרסים, מושמדים

מיכאל ביטון:  תשתיות של יישובים נפגעות, והדבר הזה כרגע ללא מענה

מיכאל ביטון:       באופן פשוט קראנו לדיון הקמת מנהלת תקומה בצפון

מיכאל ביטון:  ממשלה לא יכולה להקים שני דברים או לעבוד בצורות שונות מול אזרחים שמצבם דומה, ואנחנו נרצה תשובות מהממשלה מה קורה בצפון? מה מבצעים? מה התקציב? איך הוא יבוצע? האם זה פשוט? האם זה מורכב?      אני רוצה לשמוע את ראשי הרשויות, את הגופים המרכזיים

מיכאל ביטון:  אנחנו נראה בזה דיון ראשון ומצפים מכל הדוברים להיות תמציתיים כדי שנספיק ונאפשר לרבים מאיתנו להגיד את אשר על ליבם

מיכאל ביטון:      אנחנו רוצים להתחיל לפני הדיון, נזכור כולנו שאנחנו 136 ימים למלחמה, 134 חטופים טרם שבו לביתם

מיכאל ביטון:  ולפני כולם אנחנו תמיד רוצים שכל אחד מאיתנו יזכור את זה בכל יום ויעשה את כל מה שהוא יכול

מיכאל ביטון:  ומה שהכנסת יכולה זה לעורר את המודעות ולשים את זה במרכז סדר היום של הכנסת

מיכאל ביטון:  אנחנו מבקשים מדקל ליפשיץ שהוא הנכד של עודד שעדיין שבוי בעזה, לומר לנו כמה דברים

מיכאל ביטון:  בבקשה דקל

דקל ליפשיץ: בוקר טוב, אני לא אגזול לכם יותר מידי מהזמן

דקל ליפשיץ:  על הפרק נושא מאוד חשוב, גם הנושא שלנו

דקל ליפשיץ:  מאחוריכם יש תמונות של נשים שעדיין בעזה, וגם מאחוריי

דקל ליפשיץ:  כל החדר הזה יכול להתמלא בתמונות של 134 אנשים שעדיין שם

דקל ליפשיץ:       יישוב הנגב זה נושא מדהים, אני חושב שהוא מאוד נחוץ וחשוב להבטחת הביטחון של המדינה

דקל ליפשיץ:  רק כשאנחנו מדברים על נושא החטופים זה מעבר לביטחונם האישי, זה מעבר למשפחות, זה הביטחון הכללי של המדינה הזאת, של כל אזרחיה במדינה עצמה, במוסד הזה, ביכולת שלו להוכיח את עצמו כרוצה בחיים, כמבטיח ביטחון לאזרחים, כמשהו שמאפשר לאזרחים לקום פה בבוקר בתחושת ביטחון

דקל ליפשיץ:  וכמו שאמרת, מרכז המאמצים נמצא בעזה, יש לנו גם בצפון, גם בנגב כמו שאמרת יש לנו איומים של סוחרי סמים כאלה ואחרים, ואנחנו לא נסכם את כל בעיות הביטחון שלנו במיטוט חמאס

דקל ליפשיץ:  ולכל החטופים אין זמן לחכות שנפתור את כל בעיות הביטחון של מדינת ישראל, הם פשוט לא יחזרו הביתה

דקל ליפשיץ:      לידי יושב חבר של רון ארד

דקל ליפשיץ:  לי אישית נותן דוגמה לכך מה קורה כשלא פועלים בזמן

דקל ליפשיץ:  אני אשמח שהוא ימשיך את דבריי מפה

מיכאל ביטון: קודם כול תודה דקל, ונתפלל ונפעל שסבא עודד ישוב ביחד עם כלל החטופים

מיכאל ביטון:  דני רון שהוא בן הקורס של רון ארד בקורס טיס, בבקשה דני

דני קורן: שלום, בוקר טוב

דני קורן:  אני בוגר מחזור 1987 ביחד עם רון ארד

דני קורן:  רון לא נמצא איתנו לצערי ולכן אני אדבר בשמו

דני קורן:  אני סגן אלוף רון ארד, נפלתי בשבי ארגון אמל השיעי ב-16 באוקטובר 1986

דני קורן:  מאחור נשארו אשתי תמי, בתי יובל בת שנה וקצת וכל משפחתי וחבריי

דני קורן:  הייתי בטוח שהמדינה תעשה את הכול כדי לשחרר אותי, אכן נידונה עסקת שבויים, ההזדמנות פוספסה ועקבותיי נעלמו לעד

דני קורן:  סימן החיים האחרון ממני היה כשהייתי בערך בגיל 30, זה הגיל של אבינתן אור, שהוא שבוי בעזה מזה 136 ימים

דני קורן:  הייתי יכול להזדקן באושר עם משפחתי ביחד עם אשתי תמי, להכיר את נכדיי הילדים של יובל ולהגיע לגיל 85 בבריאות, זה הגיל של שלמה מנצור, הוא בן 85, הכי מבוגר מבין החטופים

דני קורן:       הזמן הוא מאוד חשוב והוא מרכיב קריטי, בטח כשמדובר על ארגון מחבלים ומרצחים ובתוך כדי מלחמה הגורל של אנשים יכול להיות לחזור בארונות או הרבה יותר גרוע מזה להיעלם לעד כמו שרון נעלם ואז סופנו מי שורנו

דני קורן:  אסור לתת לזה לקרות, תודה

מיכאל ביטון: תודה רבה דני

מיכאל ביטון:  אני חושב שכשאנחנו אומרים, לפחות כל המחנה הממלכתי ורבים אחרים בבית הזה שיהיו לנו עוד הרבה חודשים ושנים למאבק בחמאס וחיזבאללה, זה המצב האמיתי, נצטרך להיאבק בהם

מיכאל ביטון:  איין לנו חודשים ושנים להשיב את החטופים

מיכאל ביטון:  אין לנו

מיכאל ביטון:  חס ושלום שנמצא את עצמנו עם חטופים עשרות שנים שלא נדע מה עלה בגורלם, שלא יחזור המקרה של רון ארד

מיכאל ביטון:  תודה רבה לכם, ותמיד תמצאו בוועדה בית

יזהר שי: אפשר לדבר?     

מיכאל ביטון: כן, מה שלומך

מיכאל ביטון:  אתה כאילו מיוחד אתה לא מתאם

יזהר שי: אני צריך להספיק הרבה ועדות

מיכאל ביטון: אתה מוזמן, אני מכיר אותך

מיכאל ביטון:  בבקשה

יזהר שי: קודם כול זה טוב להיכנס ולראות שכל הקירות מוצפים בחטופים, זה לא היה בוועדה הקודמת שהייתי, החדר היה ריק, גם לא היו סימנים על חולצות, ועל זה אני רוצה רק להגיד שאנחנו סופרים דקות ואנשים קצת התרגלו לזה שיש לנו חטופים בפנים

יזהר שי:  הפוליטיקה נכנסה לחיינו, הוויכוח איך להחזיר את החטופים כבר הרבה יותר זועק מהכאב שלנו על חטופים שעדיין בתוך הבורות, עדיין מזדהמים, עדיין חולים, מתים, נאנסים, עוברים התעללויות

יזהר שי:  ורק להגיד שרון ארד היה אחד אבל אני לא חושב שצריך להיות חכם מידי בעניינים כדי להבין שיהיו כאלה שנחפש אותם 20 שנים, בין אם הם נקברו, בין אם לא ידעו את מקומם, בין אם סינוואר מת וכבר אף אחד לא יכול להגיד לנו איפה הוא החביא אותם

יזהר שי:  וככל שהזמן יתארך אנחנו נבלה בסיפור הזה של ה-7 באוקטובר עשרות שנים, בין אם ללמוד אותו, בין אם לטפל בנפגעים שלו, ובין אם לחפש את האחרונים שלא הגיעו בעסקה שתבוא בעוד יומיים או בעוד שנתיים

יזהר שי:      אני חושב שההתעלמות מהצורך הדחוף להחזיר אותם בכל מחיר תסבך אותנו עמוק, תקטין את הניצחון המוחלט, תהפוך אותנו לכאלה שיחשבו איך לא הבאנו אותם כשעוד אפשר היה? וכולנו פה צריכים פשוט להתעורר, אנחנו לא ישנים אבל גם אתם צריכים לא לישון, כי אולי אין לכם חטוף אישי לכל אחד, אבל המדינה נחטפה וזה יהיה השיח קדימה כל הזמן וזה לא ייתן לנו זמן וקשב פשוט לתקן את הדרום

יזהר שי:       מדברים על יישוב הדרום ועדיין בתוך המרתפים, תוך כדי, תחשבו מה קורה לאותן ילדות, צפ"תיות, קיבלנו את העדויות, פצועות

יזהר שי:  פשוט לחץ להביא עסקה, ולפעמים היא לא תהיה טובה כמו שאנחנו רוצם ואולי גם תשפיל אותנו במונחים של צבא וכוח, אבל אין פה כבר ניצחון מה-7 באוקטובר, יש לגמור את האירוע הזה כדי שנוכל להתאושש, כדי שמשפחות יוכלו לקבור את מי שצריך לקבור או לנסות לשקם את מה שאפשר יהיה לשקם והאדישות פושעת בנו

יזהר שי:       הזמן, גם אותנו, זאת אומרת אני מגיע הנה עוד פעם

יזהר שי:  בשבוע הראשון זה היה מטורף, אחרי חודש זה לא הגיוני, ועכשיו אין ברירה, צריך לעבור עוד כמה ועדות ולספר לכם סיפורים כדי שזה לא ייפול מהכותרות

יזהר שי:  אבל זאת המציאות

יזהר שי:  האדישות של כולנו והרצון לחזור לשגרה אוטמת אותנו, אנחנו אומרים יש לנו קבינט שהוא יחליט ואנחנו נעזור לו

יזהר שי:  אף אחד לא קם בבוקר ועושה את כל מה שהוא יכול כדי להחזיר אותם או ללחוץ או לעשות

יזהר שי:  זהו, אנחנו הקורבנו

יזהר שי:  אבל כולנו הקורבנות של זה

יזהר שי:       כל המדינה חטופה והיא תהיה פה חטופה לעשרות שנים אם נמשיך את ההזנחה הזאת ונשאיר שם אנשים, ויחזרו אנשים שחשבו שהזניחו אותם ולא עשו את הכול, וכל המשפחות שלהם יחיו פה בתוך המדינה הזאת ויחנכו על זה שמדינת ישראל לא עשתה את הכול כדי להחזיר את החטופים

יזהר שי:  וזה יהיה האתוס בכל הדבר הזה, זה פשוט יהיה חורבן בנוסף ל-7 באוקטובר, חורבן רגשי ונפשי שיהיה קשה מאוד לתקן אותו

יזהר שי:  בין אם זה בצבא, בין אם זה בחברה

יזהר שי:  תודה רבה

מיכאל ביטון: תודה לך

מיכאל ביטון:  אני מסכים איתך בנקודה אחת שמדינת ישראל לא תוכל לשקם את עצמה או לרפא את עצמה מבלי שהשיבה את החטופים

מיכאל ביטון:  הדבר הזה יישב על כולנו לעולמים, ולכן זה ראשון במעלה, ראשון בחשיבות לפעולה של ממשלה, הכנסת תגבה

מיכאל ביטון:  אני יודע שהמנהיגים שמייצגים אותי בקבינט שמים את זה כראשון ושיעמוד להם הכוח להכריע, לקבל החלטה קשה, שאני מאמין שרוב הכנסת גם תתמוך בזמן ובמקום, על אף שאפילו מבחינת החוק אין דרישה כזאת להביא את זה לכנסת, אבל הם יצטרכו לקבל את הרוח הגבית של הכנסת להחלטה קשה

מיכאל ביטון:       תודה רבה, אנחנו רוצים להתחיל את הדיון, הזמן קצר לצערי נאמר לי שיש לנו רק שעה, אז אם אנשים יאריכו זה חבל

מיכאל ביטון:  להיות תמציתיים ומדויקים, זה יעזור לכולנו

מיכאל ביטון:  אנחנו בפשטות שואלים את הממשלה אחד, למה אין מנהלת תקומה לצפון? בפשטות

מיכאל ביטון:  הקמתם מנגנון, תקימו אותו לצפון

מיכאל ביטון:  שתיים, מתי ואיך תקציבים והחלטות יהיו רלוונטיים וזמינים לרשויות ולקהילות בצפון? לקיבוצים, למושבים, לשלומי, למעלות, לקריית שמונה, לכל מקום שהוא משלם מחיר עכשיו?      אנחנו הצענו הצעת חוק ביחד עם חבר הכנסת רביבו ורייטן, ועשרות חברי כנסת להקמת מנהלת, לא קראנו לה תקומה אבל מנהלת לצפון שהיא על פי העקרונות של החלטת הממשלה לדרום

מיכאל ביטון:  אנחנו גם נשמח שהממשלה תיקח את החוק שלנו ותהפוך אותו לחוק ממשלתי ותמזג אותו

מיכאל ביטון:       אני רוצה תשובות ממשרדי הממשלה, אחרי זה נעבור לרשויות ולגופים

מיכאל ביטון:  ננסה כמה שיותר

מיכאל ביטון:  אני לא מבטיח לכולם, תנסו להיות תמציתיים

מיכאל ביטון:  מנכ"ל משרד הפנים – שהיה גם פעם משרד ראש הממשלה, שמבין דבר וחצי דבר בעבודת הממשלה – אנחנו צריכים להבין האם אתה אופטימי לגבי המנגנון שאתם בונים? והאם יש לך את הכלים, את התקציבים ואת הסמכויות לפעול? ובין הדברים גם קראתי שיש מאבקי שליטה על הכסף של משרד ההתיישבות, ואיפה הוא יופעל, ולכן הדבר הזה בולם

מיכאל ביטון:  אני מבקש הבהרות גם על העניין הזה

מיכאל ביטון:  בבקשה רונן

רונן צור: בוקר טוב ותודה רבה

רונן צור:  אני חושב שהישיבה הזו היא חשובה בהמשך לישיבות אחרות שמתקיימות בנושא הצפון, ואנחנו כרגע נתמקד ברשותך בנושא הצפון כי זה מהות הדיון

רונן צור:       תראו, מיד כשהתחילה המלחמה בימים הראשונים של אוקטובר אני התייצבתי ברשויות הצפון עוד לפני ההחלטה על הפינוי אגב וגם בעקבות ההחלטה על הפינוי, כדי לראות איפה אנחנו כממשלה בכלל וכמשרד הפנים בפרט יודעים לסייע ולעזור

רונן צור:  וכשהגענו התפיסה שאני מנסה להביא אותה דרך משרד הפנים זה שיש אירועים או סוגי אירועים שהממשלה כממשלה צריכה לטפל בהם, אבל בסופו של דבר כשזה נוגע לתושבים עצמם, מי שנמצא בחזית הן הרשויות המקומיות

רונן צור:       הדבר הראשון או המשימה הראשונה שאני ראיתי לנגד עיניי זה איך אני מחזק את הרשויות המקומיות כדי שיתמודדו עם המציאות העגומה שנכפתה עלינו? ואכן כמו שאמרתי הייתי שם החל מהלילה הראשון של הפינוי של התושבים והתחיל קשר רצוף עם ראשי רשויות לראות מה הכלים שנדרשים?      בשלב הראשון, עוד לפני המחשבות על איך מסתכלים חודשים קדימה, ראינו את הכאן ועכשיו, איך מטפלים בסוגיות הבוערות שנמצאות על השולחן? ובמסגרת הזו משרד הפנים ביחד עם משרד האוצר התחיל לחזק קצת את הרשויות המקומיות בנושא התקציבי, ואני שמח שהצלחנו בשלושת החודשים הראשונים, מאוקטובר עד דצמבר למעשה, להעביר סכום חודשי לרשויות המקומיות לכסף לתקציב השוטף שלהם, על מנת שנוכל לסייע להם להתמודד עם הדברים הבוערים שנמצאים שם

רונן צור:  הכסף הזה הגיע מידי חודש ואני מקווה שבימים הקרובים יגיע גם כסף גם עבור ינואר ופברואר

רונן צור:       במקביל בשיח שוטף ורצוף שהיה עם ראשי הרשויות כולם, החלטנו שאנחנו מייסדים איזשהו צוות מנכ"לים שאני עומד בראשו, ביחד עם המנכ"לים של המשרדים הרלוונטיים, החל מאוצר, חינוך, רווחה, כלכלה, אנרגיה, כל מי שיכול רק לסייע במסגרת משרדי הממשלה ועלינו לצפון

רונן צור:  בצפון היו סוגיות שנגעו לבעיות כאן ועכשיו, אם לצורך העניין בקרית שמונה היה להם קושי להתמודד עם האבטחה של העיר, כי אבטחה של עיר שהיא נטושה היא גם משימה בפני עצמה אז ניסינו למצוא פתרונות

רונן צור:  אם זה בסוגיות החינוך ואם זה בסוגיות אחרות, צוות המנכ"לים נפגש מספר פעמים כאשר בין המפגשים של צוותי המנכ"לים של המנכ"לים עצמם, עבודת השטח עם דרגי הביניים או הדרגים המקצועיים במשרדים נעשו באופן שוטף עם הרשויות המקומיות

רונן צור:       אני חושב שהמנגנון הזה, בגדול, עבד ועדיין עובד בצורה די טובה, כדי לטפל בנושאים שהם כאן ועכשיו

רונן צור:  נכון, זה לא מושלם, נכון עדיין יש פערים ותמיד יהיו פערים לצערי, אבל אנחנו מנסים תמיד לסגור את הפערים האלה

מיכאל ביטון: רונן, אני מחזיק ממך איש מעשי וישר ופשוט ובלי הרבה מה שנקרא

מיכאל ביטון:  למה שלא תהיה מנהלת תקומה לצפון? למה צריך להמציא דרכי עבודה שונות?     

רונן צור: זה עניין של תפיסה, שאגב גובשה גם על ידינו כמשרדי הממשלה כשאני מוביל צוות מנכ"לים וביחד עם הרשויות המקומיות עצמן, מתוך הבנה שבסופו של דבר משרדי הממשלה יודעים לעבוד ועובדים יפה ונותנים פתרונות

מיכאל ביטון: חלקם

מיכאל ביטון:  משרד הפנים במלחמה כן עובד על הכיפאק

מיכאל ביטון:  אני אומר שיש משרדים שעובדים וצריך להגיד את זה, ואחד מהם זה הפנים, נגב גליל, בריאות, הרבה משרדים עובדים, עבדו יפה, משרד הביטחון ודאי שעובד, יש גם אחרים שאנחנו יודעים, אנחנו לא נגיד את אלה שלא עובדים רק את אלו שעובדים, יש עוד שעובדים

מיכאל ביטון:       אבל אני רוצה לשאול אותך נניח ובסדר, אנחנו נקדם את החוק שלנו של מנהלת תקומה לצפון – שם קוד, לא כתוב שם תקומה אבל זה הרעיון – אבל עד שזה יהיה, עומדים לרשותך כספים קטנים אם לא יאושר לך ב-2024 המון כסף וסמכות ומהירות החלטה על הכסף הזה, אז אני רוצה להבין איפה הדברים? כי אנחנו גם נעשה דיון מעקב אחרי שנשמע שהתקציב אושר, מה עומד לרשותך ובאיזה מהירות החלטות יכולות להתקבל? ובאיזה מנגנונים פשוטים?     

רונן צור: אז אני רק אמשיך, אני חושב שביחד כן תקומה או לא תקומה או מנהלת או לא מנהלת, בסופו של דבר השאלה בעיניי הסנכרון של משרדי הממשלה

רונן צור:  כי כמו שאמרתי, רובם ככולם יודים לעבוד השאלה איך מסנכרנים אותם

רונן צור:  גם היום מנהלת תקומה עובדת ומתכללת את המשרדים עצמם

רונן צור:  זאת אומרת כשמנהלת תקומה צריכה משהו ביחס למבנה הארגוני של הרשות המקומית אז היא מגיעה למשרד הפנים ויודעת להפעיל אותו לצורך העניין

רונן צור:  אז אותו דבר אני חושב שתכנון נכון של משרדי ממשלה יכול לסייע

רונן צור:       בקבינט המלחמה שהתקיים בצפון לפני כחודש ימים לדעתי, הנחה ראש הממשלה לקדם החלטת ממשלה ביחס לתוכנית הסיוע לצפון, ננקב סכום של 3

רונן צור: 5 מיליארד

רונן צור:  אני יכול להגיד שבדיוני התקציב מול משרד האוצר, כן נשמר כסף בסדר גודל דומה לתקציב 2024, כשמדובר על כמיליארד שקלים לטובת 2024 עצמה

מיכאל ביטון: הבהרה, המנהלת שהבנתי שהייתה כוללת את אוצר, פנים וביטחון כמובילים, נכון?     

רונן צור: לא, החלטה של ראש הממשלה הייתה שצוות של מנכ"ל הפנים, מנכ"ל האוצר, מנכ"ל משרד רוה"מ

מיכאל ביטון: אז הדבר הזה הוחלט בממשלה? יש מחליטים על הדבר הזה?     

רונן צור: לא, הייתה החלטה של ראש הממשלה במסגרת קבינט המלחמה שהתקיים בצפון, שבה הוטל עלינו לגבש החלטת ממשלה

מיכאל ביטון: מתי תהיה החלטת ממשלה?     

אפרת רייטן: איזו החלטת ממשלה?     

מיכאל ביטון: של צוות מנכ"לים מוביל

רונן צור: אז אני אענה אם אני אוכל להשלים את הדברים

אפרת רייטן: אבל יש כבר טיוטת הצעת מחליטים של משרד הפנים, אני לא מבינה

מיכאל ביטון: הוא היזם כן

רונן צור: אם אני אשלים אולי הדברים יהיו ברורים

רונן צור:  אפילו עוד לפני הנחיית ראש הממשלה ובוודאי אחרי הנחיית ראש הממשלה באמת ישבנו, המנכ"לים של המשרדים, ביחד עם המועצות האזוריות והרשויות המקומיות כי שוב, בעיניי זה המפתח, וגובשה הטיוטה של הצעת החלטה

מיכאל ביטון: מתי היא תאושר?     

רונן צור: הצעת ההחלטה כרגע עברה לשולחנו של מנכ"ל משרד רוה"מ, שאמור להביא אותה

מיכאל ביטון: אתה היית מנכ"ל רוה"מ, אתה יודע, יש לך ראייה בדבר

רונן צור: אני לא יודע להגיד

מיכאל ביטון: עכשיו השני, אמרת בערך מיליארד לשנה

מיכאל ביטון:  אתה יכול לשקם את הצפון עם מיליארד לשנה?     

יצחק קרויזר: אבל גם לאן זה הולך? לתשתיות? ליישובים? לביטחון?     

רונן צור: אני אענה

מיכאל ביטון: תנו לו לענות

מיכאל ביטון:  תאמין לי מנכ"ל משרד שבא להיות פה הבוקר, אנחנו כבר מעריכים

מיכאל ביטון:  כי זה לא המקום הקל להיות בו

יצחק קרויזר: אני לא תוקף, אנחנו שואלים כדי לדעת

מיכאל ביטון: ואני גם מעריך את כל מה שהוא יגיד

מיכאל ביטון:  וכל מה שהוא יגיד יקרה

רונן צור: הסיכום עם משרד האוצר שמדובר על מיליארד שקלים לשנת 2024, שהם לא כוללים את תקציב הביטחון של מנהלת מגן צפוני או מיגון הצפון והם לא כוללים את עלויות המפונים בבתי המלון

רונן צור:  זאת אומרת התקציב הזה נועד בראש ובראשונה לתת פתרונות למפונים לכאן ועכשיו, לצרכים של רווחה, לצרכים של דיור, לצרכים של תעסוקה

רונן צור:  כל הצרכים שנדרשים כרגע כאן ועכשיו לטובת המפונים, ועם הסתכלות קדימה על איך משקמים את האזור, כרגע כמו שאמרתי, החלטת ממשלה - - -     

מיכאל ביטון: רונן שאלה אחרונה

מיכאל ביטון:  עוד יפנו אליך שאלות, עוד הח"כים ידברו וישאלו ורונן איתנו

מיכאל ביטון:  עד שתביא החלטת ממשלה בתקציב 2024, לך יש משאבים בצוות המשולש הזה בא אליך דוידוביץ' או מישהו אחר ואומר אני צריך 5 מיליון שקלים להסעות, לחינוך, לבעיות, לכביש או למשהו? כביש עוקף חיזבאללה?     

רונן צור: התשובה היא כן

מיכאל ביטון: יש לך יכולת לפעול, אבל עדיין מוגבלת בהיקף שלה?     

רונן צור: היא מוגבלת בהיקף שלה בוודאי, כל תקציב מוגבל בהיקף שלו

רונן צור:  אבל מאוקטובר כשהתחילה המלחמה ועד לינואר, בכל חודש הרשויות המפנות קיבלו תקציב לתקציב השוטף שלהן, ולא לפיתוח ולא לדברים אחרים, אלא תקציב חי ולשוטף, ובימים הקרובים יראו גם תקציבים עבור ינואר ופברואר בידי חודש עד שתובא החלטת הממשלה, וזה גם בסיכום התקציבי שלי מול משרד האוצר, הרשויות יקבלו תקציב

רונן צור:  שוב, הוא לא יהיה תקציב שיאפשר להן עכשיו לפתור את כל בעיות המועצה, אבל אנחנו בהחלט נאפשר להם לתפקד

מיכאל ביטון: אנחנו רוצים אותך איתנו רונן, וגם הח"כים יקבלו הזדמנות לפנות אליך בשאלות

מיכאל ביטון:  לפני שנעבור לח"כים, אני רואה פה הרבה נציגי ממשלה ואני חושב שכמתכלל רונן הציג את התפיסה

מיכאל ביטון:  אני רוצה רק התייחסות אחת של דוד סוויסה, שיסביר לנו את הדרך שבה הוא פועל ממש בקצרה, ואיך אתה משולב בעבודה של הצוותים הללו?     

אפרת רייטן: אבל זה ביטחון

מיכאל ביטון: כן כן, אבל זה חשוב לא? הביטחון הוא חשוב, הוא דרמטי בגזרה הזאת

מיכאל ביטון:  כן

מיכאל ביטון:  בבקשה

דוד לוי: בכמה משפטים קצרים, לפני חודשיים משרד הביטחון הקים מנהלת שנקראת אופק צפוני, היא עוסקת בעיקר בנושאים הביטחוניים שכרגע חונים בגזרה

דוד לוי:  אני חלק מפורום שמרכז רונן במחוז הצפוני ביחד עם הממונה על המחוז שמציג את כל הצרכים הביטחוניים בפורום הזה שרונן מדבר עליו

דוד לוי:  תחומי העיסוק שלנו כרגע שמתוקצבים, אחד לתקן נזקים שקיימים כרגע בגזרה

מיכאל ביטון: יש לך תקציב לזה?     

דוד לוי: כן

מיכאל ביטון: פעולות נעשות?     

דוד לוי: משרד הביטחון שם תקציב שבו אני למעשה מטפל בתיקוני שבר שנמצאים כרגע בגזרה

מיכאל ביטון: מה ההיקף שעמד לרשותך, התקציב?     

דוד לוי: מיליונים

מיכאל ביטון: מיליונים בודדים?     

דוד לוי: בודדים אבל זו לא המגבלה

דוד לוי:  כלומר, בכל פעם אנחנו גורמים איזשהו תקציב

מיכאל ביטון: אתה מבצע וממשיך?     

דוד לוי: כן

מיכאל ביטון: היבטי ביטחון

דוד לוי: כל מה שנפגע מאויב

קריאה: כולל בתוך היישובים עצמם או רק תשתיות צבאיות

דוד לוי: כן, כולל במנרה שזה ממש בפאתי גבול

מיכאל ביטון: אבל לתקן במנרה בית עכשיו זה לא אקטואלי כי יהיו שם עוד טילים

אפרת רייטן: הייעוד הוא ביטחון או הייעוד - - - זה שני דברים שונים

דוד לוי: מרכיבי ביטחון

דוד לוי:  אנחנו מתקנים דברים שאנחנו לא יכולים להשאיר, כולל איטום בתים, כולל תשתיות שהן תשתיות חשמל

מיכאל ביטון: אבל אתם לא עושים דברים חדשים? זה בתכנון

דוד לוי: לא, זה אחרי זה

קריאה: בעיות חשמל?     

מיכאל ביטון: זה בתכנון

מיכאל ביטון:  רק בעיות של ניתוק חשמל, לא שיפור

מיכאל ביטון:  רק האוצר יגיד לנו מה הצהרת הכוונות לכספים להיבטים האזרחיים של שיקום הקהילות בצפון, מעבר לפינוי

מיכאל ביטון:  לא לערבב לנו מפונים ובתי מלון ותקציבים אישיים, זה לא מעניין

מיכאל ביטון:  מעניין אבל לא פה

מיכאל ביטון:  אנחנו רוצים לדעת כמה כסף יעמוד לשלושת המנכ"לים האלה ב-2024? והאם אתם מתכוונים להגדיל את זה בהתאם לצרכים שהם יציגו לכם?     

ידידיה גרינוולד: ידידיה גרינוולד, אגף תקציבים באוצר

ידידיה גרינוולד:  כמו שאמר פה רונן מנכ"ל משרד הפנים

ידידיה גרינוולד:  אנחנו מקצים סכומים משמעותיים כל הזמן בהתאם לצרכים שעולים 

ידידיה גרינוולד: לא קבענו איזושהי מסגרת כללית גם בכלל שזו תהיה כמובן תוכנית רב שנתית, אבל כל הצרכים המיידיים

מיכאל ביטון: אם הצרכים יגדלו ב-2024, מאיפה ניקח?     

ידידיה גרינוולד: אז אני אומר, גם במסגרת התקציב הנוכחית לכל משרדי הממשלה ניתנו מענים עבור מענים פרטניים בצפון

מיכאל ביטון: אני שואל, הרי המצב בצפון יכול להחמיר או להירגע, ואם הוא יחמיר זו תהיה החמרה קיצונית של נזק קיצוני והיבטים של מלחמה כוללת

מיכאל ביטון:  האם אתם משאירים בתקציב 2024? וכמה מיליארדים אתם משאירים עבור ההיבטים האזרחיים הכלכליים של הצפון?     

ידידיה גרינוולד: כמו שאמרתי, במסגרת הנוכחית של התקציב כמו שאמר רונן, שמנו תקציבים מאוד משמעותיים לצפון, ככל שיידרשו יותר תקציבים

מיכאל ביטון: כמה? לא במילים

מיכאל ביטון:  כמה?     

ידידיה גרינוולד: המסגרת עוד לא נסגרה גם בגלל שהצרכים עוד לא נסגרו במלואם

ידידיה גרינוולד:  כמו שאמרתי, כל משרדי הממשלה הקצנו להם מאות מיליוני שקלים עבור השנה הנוכחית בלבד

ידידיה גרינוולד:  המסגרת, כמו שאמר יושב-הראש, היא עדיין לא ברורה

ידידיה גרינוולד:  אנחנו עדיין לא יודעים איזה הצרכים

מיכאל ביטון: כשאתם מביאים לוועדת כספים עכשיו את תקציב 2024 מופיע משהו?     

ידידיה גרינוולד: זה לא מופיע

מיכאל ביטון: יופיע? תתקנו השבוע? מה?     

ידידיה גרינוולד: לא, לא מופיע

יסמין פרידמן: אנחנו רוצים לראות בדיוני התקציב שורות מדויקות עבור תושבי הצפון, האזרחים

ידידיה גרינוולד: אז התשובה היא שבכל אחד ואחד ממשרדי הממשלה ישנם תקציבים לצפון

מיכאל ביטון: שניה, אני רוצה להבהיר את השאלה

מיכאל ביטון:  כשבאים למנהלת תקומה אומרים לאדרי מעבר לכל מה שיש למשרדים אנחנו שמים אצלך X מיליארדים, תתחיל לטפל בדרום עם ה-X מיליארדים

מיכאל ביטון:  לא זוכר את המספר, כמה זה היה?     

ידידיה גרינוולד: הייתה הבטחה של 3

ידידיה גרינוולד: 5 מיליארד שקלים

מיכאל ביטון: נכון אז עכשיו ראש הממשלה הלך לצפון, הוא אמר תתחילו ב-3

מיכאל ביטון: 5 מיליארד

מיכאל ביטון:  אז האם יש שורה כזאת?     

ידידיה גרינוולד: אבל גם הם לא מופיעים

אפרת רייטן: אבל אדוני היו"ר זה הפוך, אני חושבת שלפני שאתה מתקצב אתה צריך להבין מה הצרכים ואז אתה יכול לתקצב

אפרת רייטן:  זאת אומרת אם הצרכים מדברים פה, כמו שאתם כתבתם היטב בניסוח המשותף שלכם עם הרשויות המקומיות, כשאנחנו מדברים על צמיחה ופיתוח אסטרטגי, ואנחנו מדברים על חיזוק החוסן והקהילה, עם תכנון וצמיחה ובינוי, זאת אומרת יש פה כל כך הרבה צרכים שהאם השורות האלה מקבלות ביטוי היום בתקציב? זאת השאלה

מיכאל ביטון: יש גם אי ודאות ולכן הממשלה הייתה נדיבה ומרחיבה בסך תקציבי עבור הדרום, ואני רוצה לדעת שהיא הייתה נדיבה ומרחיבה בסל תקציבי - -     

אפרת רייטן: תוך כדי בלקחת את כלל הסעיפים

מיכאל ביטון:   - - זמין או למנהלת כמו תקומה, או למנהלת

מיכאל ביטון:  אבל לפני שנעבור לח"כים, אנחנו ניתן לדוידוביץ', פורום יישובי קו העימות, בבקשה

משה דוידוביץ: בוקר טוב אדוני יושב-הראש

משה דוידוביץ:  אתה יודע, בכל פעם שאני בא לפה איך כולם הולכים פה על ביצים

משה דוידוביץ:  ובדרך לכאן לקח לי 3 שעות ו-40 דקות להגיע לכך

משה דוידוביץ:  שמעתי את שר הביטחון מדבר על כך שתחנות עזה לא עונות וסינוואר מנותק קשר

משה דוידוביץ:  אז אי אומר לך שתחנות ירושלים לא עונות כבר חמישה חודשים והממשלה מנותקת קשר לחלוטין מאיתנו, הרשויות

קריאה: עצוב מאוד

משה דוידוביץ: זה לא עצוב, זה כואב, זה ודאב, הלב שותת

משה דוידוביץ:  ויושבים פה אנשים, וגם רונן פרץ חברי הטוב, מנכ"ל משרד הפנים הולך על ביצים כי הוא פקיד בכיר אבל הוא לא אומר לך מה קורה, הוא לא אומר פה אמת

משה דוידוביץ:  לא, סליחה, הוא לא אומר את כל האמת כי הוא מנוע

משה דוידוביץ:  אז אני אגיד לך מה קורה, אנחנו שוקדים על תוכנית ארבעה חודשים, ביחד עם משרד הפנים שמתכלל עבודה, בשם כל משרדי הממשלה

משה דוידוביץ:  תוכנית טובה יותר, תוכנית טובה פחות

משה דוידוביץ:  האוצר בתוך התמונה

משה דוידוביץ:       הבוס של ידידיה מדבר איתי פעם בשבוע לפחות

משה דוידוביץ:  אתה יודע מה הוא אומר לי? הוא אומר לי שה-3

משה דוידוביץ: 5 מיליארד שקלים לא מספיקים לגליל

משה דוידוביץ:  הבוס של ידידיה, מתן יגל, אומר לי הבעיה של מדינת ישראל היא לא הדרום, אני מצטט אותו גם אם הוא יכעס עליי, היא הצפון

משה דוידוביץ:  אבל בספר התקציב לא מופיע כלום

משה דוידוביץ:  אתה יודע למה לא מופיע כלום? כי ממשיכים לערבב אותנו, ממשיכים להתייחס אלינו כמו אזובי הקיר

משה דוידוביץ:  ולמרות שסיכמנו תוכנית וראש הממשלה דפק על השולחן לפני 34 ימים במבואות חרמון ואמר לכל השרים תביאו לי בתוך עשרה ימים תוכנית לאישור הממשלה

משה דוידוביץ:  כמה זמן עבר? עוד חודש

משה דוידוביץ:  אתה יודע למה הם לא מביאים תוכנית? כי כולם משחקים בנדמה לי ובכיפופי ידיים על חשבון תושבי הצפון

משה דוידוביץ:      אתמול הייתה כותרת בקריית שמונה על המפונים, אני לא קורא להם מפונים ולא עקורים אלא פליטים של קריית שמונה, שרשת ישרוטל מפנה אותם מבתי המלון

משה דוידוביץ:  אני התקשרתי אליך לפני שלושה שבועות אמרתי לך מיכאל תעזור זה הקלף הראשון בתוך מגדל הקלפים

משה דוידוביץ:  עשו לי את זה במצובה לפני שלושה שבועות, רשת ישרוטל הודיעה להם מהיום להיום אתם ב-1 במרץ לא פה

משה דוידוביץ:  אמרתי לך מיכאל, זה רק מתחיל, הנה אז היום הכותרת של Ynet זה תושבי קריית שמונה נזרקים מבתי המלון

משה דוידוביץ:       הם לא נזרקים ורשת ישרוטל לא אשמה

משה דוידוביץ:  מי שאשם זו הממשלה ומי שאשם זה מי שאמור לתכלל את העבודה

משה דוידוביץ:  כי אם בקבינט הבטחוני מופיע גם הרמטכ"ל וגם שר החינוך ואומרים לנו ליד ראש הממשלה אתם לא חוזרים הביתה לכל הפחות עד סוף שנת הלימודים, אז מה הבעיה לתת לכל בתי המלון ארכה עד סוף השנה? למה נותנים להם לחודש? כי מה? אתה יודע למה? כי אין תוכנית

משה דוידוביץ:  כי אף אחד לא רוצה לתת תוכנית

משה דוידוביץ:  כי אף אחד לא מתייחס אלינו

משה דוידוביץ:  ככה מתייחסים לתושבי הצפון

משה דוידוביץ:       האדם היחידי שמתייחס אלינו ברצינות בכל הצפון, היחידי, זה נסראללה

משה דוידוביץ:  היחידי שכל מה שהוא אומר ומתכוון הוא עושה

משה דוידוביץ:  הוא אומר עושה, אומר עושה

משה דוידוביץ:  אמרתי לראש הממשלה, אנחנו חיים בממלכת אי-הוודאות, תנו לנו ודאות

מיכאל ביטון: מה שאפשר, בתקציב אפשר ודאות

משה דוידוביץ: אז תקציב אפשר, אז ידידיה אומר לך בוא תקשיב נער הייתי וגם בגרתי, ראיתי עשרות תוכניות של הממשלה על הצפון, Ground zero, 6 מיליארד, 14 מיליארד, כל מספר פוגע

משה דוידוביץ:  מה עשו האוצר? הם האנשים הכי חכמים במדינה, הכי חכמים במדינה, הם מכבסים את הכסף, מכבסים אותו

משה דוידוביץ:  הם לוקחים את התחבורה, יוציאו את כל הכבישים שצריכים להיות בצפון, הנה 4 מיליארד, לוקחים את הכלכלה הנה הפתרונות בצפון הנה עוד 2 מיליארד

משה דוידוביץ:  מה הם נותנים לנו? כלום

מיכאל ביטון: מחזור זה נקרא

משה דוידוביץ: כי הם חכמים

משה דוידוביץ:  ואין מי שיעזור לנו

משה דוידוביץ:  וכשרונן פרץ יושב פה הוא רצה ביחד עם שלומי הייזלר לעזור לנו, ביחד איתו גיבשו תוכנית, סיכמו

משה דוידוביץ:  היא לא אור הגולה, היא לא מושלמת, אבל היא תוכנית שמתחילה לגלגל תהליך שבסופו של יום יסייע לאנשים האלה

משה דוידוביץ:       והאנשים האלה אמיצים והאם גיבורים, חלקם, 70,000 תושבים מחוץ לבתיהם ולא יודעים מתי יחזרו והממשלה ממשיכה לערבב אותנו, הממשלה לא נותנת לנו תקווה

משה דוידוביץ:  ואני אומר פה בצער רב וביגון, תעזוב אותי מכל המנהלות, באמת

משה דוידוביץ:  ראיתי את המנהלת של טל בסכס מה קרה לה, וגם המנהלת של דוד סויסה הנחמדה

משה דוידוביץ:  מה זה מיליונים בודדים? ביישוב אחד אצלי צריך עשרות מיליונים

משה דוידוביץ:  מה זה מיליונים בודדים? כולם מערבבים פה

משה דוידוביץ:  מה לא ברור? מערבבים אותנו במיקסר

משה דוידוביץ:  אז די, תוציאו אותנו או שתעזבו אותנו לנפשנו אנחנו נסתדר בלעדיכם

מיכאל ביטון: יפה

מיכאל ביטון:  משה דוידוביץ', אמרת דברים נוקבים ואתה זה ששם, ואני רואה את המציאות הזאת בכל שבועיים שאני נמצא שם, והמצב הזה חמור ולכן הדיון הזה דחוף ככה הגדרנו אותו

מיכאל ביטון:  ועכשיו אנחנו נשמע, חברי הכנסת, תנסו להיות תמציתיים ממש שתי דקות ונעשה שילוביות בין חברי כנסת לבין דוברים אחרים שחשובים כאן

מיכאל ביטון:  חבר הכנסת קרויזר, לפי קצב ההגעה אני נותן לכם

אפרת רייטן: הוא מהיוזמים? אין בעיה, אנחנו נשמח על זה כשתגיע אליי בפעם הבאה

מיכאל ביטון: רייטן, רגע אני רוצה להתייחס להערה שלך

מיכאל ביטון:  הדיון פה הוא לא על חוק שיזמנו

מיכאל ביטון:  הדיון הוא על מנהלת תקומה

אפרת רייטן: בא אליי מנהל הוועדה שלך ואמר לי את בין היוזמים ונתן לי כאן את הנייר

מיכאל ביטון: בוודאי, את איתי

מיכאל ביטון:  ואת מהראשונים

יצחק קרויזר: דברי, בבקשה

אפרת רייטן: לא, בסדר, יש לי פנקס והוא רושם

מיכאל ביטון: את רוצה לדבר?     

יצחק קרויזר: שתדבר, בבקשה

אפרת רייטן: טוב שיש לי חברים בקואליציה, תודה קרויזר

יצחק קרויזר: אנחנו תמיד פה כשאתם מעוניינים להצטרף     

אפרת רייטן: תביא הצעה רלוונטית שאתה מוציא את בן גביר ואני אשקול את זה בחיוב

מיכאל ביטון: קדימה אפרת

אפרת רייטן: תודה אדוני היו"ר, תודה חברי קרויזר אני רוצה לומר משהו חד וחלק אין פה דברים נוספים חשובים לומר בהמשך למה שאמר פה ידידי משה

אפרת רייטן:  בואו, אני ביחד עם אלי רביבו, מהקואליציה, שהוא אחראי על הכספים בוועדת הכספים, הקמנו ביחד שדולה כדי לשקם את יישובי הצפון

אפרת רייטן:  למה אנחנו צריכים לעשות את זה? אנחנו לא אמורים לעשות את זה, אנחנו חברי כנסת, זה אמור להיות ברשות המבצעת בממשלה

אפרת רייטן:       חברי, חבר הכנסת מיכאל ביטון, עם היוזמה שלו להגיש את החוק וכמובן הצטרפנו אליה, שוב, יוזמה שמגיע מחברי הכנסת, זה לא אמור להיות ככה

אפרת רייטן:  זה אמור להגיע מכם

אפרת רייטן:  באים לכאן אנשים, באו לשדולה שלנו יותר מ-100 אנשים ועוד רצו לבוא אחרים ולא יכלו להגיע, וזעקו את זעקתם לאטימות שלכם

אפרת רייטן:       עכשיו בואו, אתם אנשים טובים אף אחד לא בא אליכם בטענות, זה לא פרסונלי וזה לא אישי, וכולם רוצים לעזור אבל יש פער מטורף בין הכוונות לבין היכולות או לבין יכולת הביצוע שלכם

אפרת רייטן:  ובינתיים הזמן חולף, הזמן עובר, ואנשים כולם, עשרות אלפי אנשים נשארים ללא מענה

אפרת רייטן:  ובסוף זה באחריות שלכם, אתם אחראיים על זה, אתם אלה שמקדמים, אתם שולטים על הקצב, אתם שולטים על הוויכוחים, אתם שולטים על המענים

אפרת רייטן:  זה אצלכם, זה לא אצלי

אפרת רייטן:  לצערי הרב

אפרת רייטן:       ואני חושבת שכרגע, מעל ארבעה חודשים שחלפו ועדיין אנחנו מדברים על איפה הטיוטה הזאת שעשיתם עבודה וקראתי אותה, לא יודעת אם היא כן מושלמת או לא מושלמת אבל בהחלטה היא מניעה פה תהליכים

אפרת רייטן:  היא באה ואומרת אוקיי, זה מה שאנחנו צריכים, הנה הרשימה, הנה הדברים, יושבים מנכ"לים, אנשי הביצוע וגם שאלתי מתי זה קרה ועוד לא קיבלתי תשובה אמיתית

אפרת רייטן:  ממתי זה? מלפני חודש? מלפני חודשיים? מלפני שבוע? ממתי זה? ולמה כל כך הרבה זמן זה תקוע ולא מתקדם?      אז יש כאן בעיות אחרות

אפרת רייטן:  זה בעיות כספיות? תפתרו אותן, זה בעיות פוליטיות? תפתרו אותן

אפרת רייטן:  האנשים שלנו, האזרחים שלנו, לא צריכים להיפגע מכל מיני בעיות שאף אחד גם לא רוצה להגיד מה הן

אפרת רייטן:  תשימו את הפילים על השולחן, תבואו, אנחנו נעזור לכם, תגידו אין כסף, אנחנו צריכים כאלה דברים

אפרת רייטן:  בעיות פוליטיות שימו אותן על השולחן, אנחנו נעזור להוציא את כל הערמונים מהאש, אבל תגידו מה הבעיות

אפרת רייטן:  אבל להשאיר אותם ככה? והכול אנחנו עושים, אנחנו כותבים, אנחנו מתקדמים, זה מיליונים

אפרת רייטן:  מה זה?     

מיכאל ביטון: מטפטפים

אפרת רייטן: אני מרגישה שזה לא אינטליגנטי מצידכם, או שאתם מתייחסים אלינו כאל יצורים לא אינטליגנטים

אפרת רייטן:  אז אני לא מקבלת לא את זה ולא את זה

אפרת רייטן:       אדוני היו"ר אני פונה אליך, אתה יודע כמה כוח יש ליו"ר ועדה בכנסת

אפרת רייטן:  יש לך כאן חברי קואליציה ואופוזיציה

אפרת רייטן:  אם הם לא מצליחים בוא נעשה כמיטב יכולתנו ונזיז את הדברים בעצמנו

מיכאל ביטון: קודם כול יש לנו חוק ואליהו רביבו עוד מעט ידבר ויוציא לנו פטור מהנחה ונביא אותו להצבעה במליאה ונריץ אותו כחוק מהיר

אפרת רייטן: בבקשה, קדימה

אפרת רייטן:  כתבנו גם מכתב משותף לראש הממשלה

מיכאל ביטון: והכול כתוב שם, ונשפר אותו

אפרת רייטן: ולא קיבלנו על זה שום תשובה חבר הכנסת

מיכאל ביטון: אבל אני חושש שאם לא יהיה תקציב 2024 זמין למנהלת כזאת בצפון, תקציב גמיש וגדול של כמה מיליארדים נהיה בבעיה, ואנחנו צריכים את הכסף הזה שם

מיכאל ביטון:  אבל אני אגיד לך עוד משהו את יודעת, הממשלה יודעת לקבל החלטות במלחמה

מיכאל ביטון:  קבינט מצומצם, קבינט גדול, כל יום החלטות

מיכאל ביטון:  והיא אומרת העורף נותן לנו את אורך הנשימה של המלחמה

אפרת רייטן: זה נורא

מיכאל ביטון: אבל משום מה בהחלטות על תקציב ואזרחים אין אפקטיביות

מיכאל ביטון:  אם אנחנו יושבים פה ארבעה חודשים וחצי אחרי המלחמה ואנחנו רק מתחילים לנסח תפיסה על הצפון, של ביצוע וכלכלי ומנגנוני ביצוע אנחנו בבעיה

אפרת רייטן: זה נראה לך הגיוני שתושבים צריכים לנסוע לארצות הברית ולעשות לובי לקבל תרומות מכל מיני קהילות יהודיות כדי שיוכלו לשקם את היישובים שלהם כי אין להם מדינה כאן? זו פשיטת רגל

מיכאל ביטון: תודה אפרת, אנחנו ניתן לך רביבו, מיוזמי החוק והשדולה לשיקום הצפון, אבל ככה תהיה איתנו קצת, אתה לא ממהר

אליהו (אלי) רביבו: אני מוכן ומזומן וביחד עם זאת לא ממהר

מיכאל ביטון: יופי, ניתן לקרויזר שעצרנו אותו ואז ניתן לך, בבקשה

יצחק קרויזר: תודה רבה אדוני יושב-הראש, חבריי חברי הכנסת

מיכאל ביטון: תהיו קצרים שתהיה הזדמנות לכולם

יצחק קרויזר: משה, רונן, סויסה, ראשי הרשויות, תושבי הצפון היקרים

יצחק קרויזר:  חברים, הצפון במלחמה ומי שלא הבין את הסיטואציה הזו או שיתעורר או שיתפטר, אחד מהשניים

יצחק קרויזר:  יישובי צמודי הגדר, יישובי הפריפריה הם השכפ"ץ של מרכז הארץ

יצחק קרויזר:  כרגע בצפון יש מעל 61,000 תושבים שמפונים

יצחק קרויזר:  דה פקטו יש רצועת ביטחון פנימית בתוך שטח מדינת ישראל

יצחק קרויזר:  אין שם התיישבות, אין חקלאות, אין תיירות אז גם אין ביטחון

יצחק קרויזר:       את האמון שהלך לאיבוד צריך לקנות אותו בשקיפות ובוודאות

יצחק קרויזר:  ולכן אדוני יושב-הראש, מהוועדה הזו, מהדיון הזה צריכות לצאת כמה אמירות מאוד ברורות

יצחק קרויזר:  אחד, לגבי הוודאות – וזה מסר לצפון – את ארגון חיזבאללה צריך להשמיד

יצחק קרויזר:  צריך להישיר מבט לאזרחים, להגיד את זה בצורה ברורה

יצחק קרויזר:  את האיום הזה אסור להעביר לדור הבא

יצחק קרויזר:      הדבר הזה, וזה לא משנה איך תקראו לזה, מנהלת, רשות, משרד, שר שייקח על עצמו את האחריות, מישהו צריך לקחת את האחריות על הצפון, ולא עוד מעט ולא אחרי החגים כמו שאוהבים להגיד את המשפט הזה, עכשיו, הוא גם ככה ארבעה חודשים מאוחר יותר מהאירוע הזה

יצחק קרויזר:  המלחמה בצפון החלה ב-7 באוקטובר בדיוק כשהיא התפרצה ברצועת עזה

יצחק קרויזר:       הדבר השלישי זה חיזוק עכשיו של החוסן הקהילתי, החוסן הנפשי

יצחק קרויזר:  מדובר ביישובים של קהילות, זה לא מספרים

יצחק קרויזר:  מדובר בבני אדם שמדינת ישראל חייבת לדאוג להם עכשיו כדי שיהיה אפשר גם להעלות אותם בחזרה הביתה צפונה לבתים שלהם, לקהילות, ליישובים לקיבוצים לערים

יצחק קרויזר:       הדבר הרביעי זה לתת תקווה לחבל הארץ היפה הזה שגם אני מתגורר בו, וזה אומר לפתח תשתיות, את כביש 6, את הרכבת, חינוך, אוניברסיטה, בריאות, לחזק את בתי החולים, לתת עתיד למקום הזה, לייעד את הגליל

יצחק קרויזר:  אלו הן סיסמאות שהתרגלנו, תושבי הצפון לשמוע כבר הרבה מאוד זמן, ואנחנו לא רואים אותם מתבצעות

יצחק קרויזר:  דיברנו על חלוקת מגרשים לחיילים משוחררים, צריך לתת תמריצים לשלטון ולרשויות המקומיות, הן יודעות טוב מאוד לעבוד, הן יודעות טוב מאוד לבצע, צריך לתת להן את הכסף ולעשות מה שהן רואות לנכון כדי שנראה את חבל הארץ הזה חוזר לשגשג ולפרוח

מיכאל ביטון: תודה חבר הכנסת קרויזר

יסמין פרידמן: קרויזר, לו רק היית בקואליציה     

מיכאל ביטון: חבר הכנסת אליהו רביבו מיוזמי החוק ומראשי השדולה לשיקום הצפון ואחריו עמית יפרח, מזכ"ל תנועת המושבים, בבקשה

אליהו (אלי) רביבו: בוקר טוב אדוני יושב הראש, תודה רבה לך על קיום הדיון החשוב הזה

אליהו (אלי) רביבו:  אני מבקש להודות שוב פעם לחברתי, חברת הכנסת אפרת רייטן על שותפות אמת

אליהו (אלי) רביבו:  לא יכולתי לבחור פרטנרית טובה ומדהימה כמוך להוביל את המהלך החשוב הזה

אליהו (אלי) רביבו:       אנחנו מבקשים, אדוני יושב-הראש לקדם בברכה גם את הגעתו המאומצת של ידידי מנכ"ל משרד הפנים, מר רונן פרץ, עודכנתי בדברים שנשאת

אליהו (אלי) רביבו:  אני מבקש להבהיר כאן אדוני יושב-הראש, שאם המדינה עדיין לא הקימה מתן מענה כלשהו ומחכה לסיום המלחמה, זה אומר שהיא עדיין לא מבינה את האירוע

אליהו (אלי) רביבו:  השדולה שלנו באה לבטא את הצורך בתיקון תהליכים והבניות שלהם במדינה שבדרך כלל מגיעים לידי ביטוי רק לאחר מעשה ולא יודעים לזהות את התהליכים קודם שהם קורים

אליהו (אלי) רביבו:       עכשיו אנחנו כבר במעשה עשוי

אליהו (אלי) רביבו:  היינו צריכים להתארגן לכך כבר ב-8 באוקטובר, לא עשינו את זה

אליהו (אלי) רביבו:  מאוחר אבל לא מאוחר מידי

אליהו (אלי) רביבו:  ידוע שהצעות מחליטים והקמות ועדות בין משרדיות הוקמו למכביר במדינה

אליהו (אלי) רביבו:  אנחנו יודעים איזה אחוז קטן מהם התכנס וביצע פעולות הלכה למעשה עד היום, היסטורית

אליהו (אלי) רביבו:  אנחנו לא באים להמציא את הגלגל מחדש ולעשות מישמש על כל מה שספגנו עד היום

אליהו (אלי) רביבו:       לפיכך, אין מנוס להקמת מנהלת שגם תתוקצב באופן מוגדר והתקציב יהיה תוספתי, וגם תתוקנן בנפרד, כי לבוא ולשפוך תקציב שלא מוגדר מראש, וגם אם הוא מוגדר – אגב אני מבהיר כאן, גם כמרכז הקואליציה בוועדת כספים, וגם כמי שקיים פגישה בארבע עיניים עם שר האוצר בשבועיים האחרונים שהחלק הארי שלה נסוב סביב הסוגייה הזאת – יש כסף שנשמר ונצבע בתקציב 2024 לטובת שיקום הצפון

אליהו (אלי) רביבו:  אבל שיקום הצפון הוא לא רק מבנים, הוא לא רק תשתיות, הוא רווחה והוא חינוך, והוא נפש, והוא חקלאות, והוא תיירות, והוא כל המעטפת

אליהו (אלי) רביבו:  וכשהמדינה מחכה שתסתיים המלחמה בשביל להתכנס ולהחליט ולתכלל, אנחנו קוראים את החדשות של האתמול

אליהו (אלי) רביבו:  לפיכך, אני מבקש להבהיר שוב פעם

מיכאל ביטון: זה פרדוקס שהיא ידעה לעשות את זה בדרום

מיכאל ביטון:  אנחנו מבקשים גזור הדבר תתחילו לעבוד בצפון, לא להתחיל את הגלגל

מיכאל ביטון:  עכשיו, אם היא לא רוצה מנהלות ועוד גופים אין לי בעיה, פנו למשרדי ממשלה כוח וסמכות וגמישות תקציבית לפתור בעיות

אליהו (אלי) רביבו: אדוני יושב-הראש לא קורה לי הרבה שבדיונים מקצועיים אני חולק על גישתך, כאן אני חולק על גישתך

אליהו (אלי) רביבו:  כשמשרד מקבל תקציב אז פתרנו את עניין הכסף

אליהו (אלי) רביבו:  נאמר שהוא צבוע והוא ייעודי

מיכאל ביטון: עם סמכויות וגמישות

אליהו (אלי) רביבו: גם אם יהיו סמכויות, עדיין מדובר באותם תקנים, מדובר באותו כוח אדם, מדובר באותה בירוקרטיה, מדובר באותו סיאוב

אליהו (אלי) רביבו:  מדובר באותו תהליך של ער ושוב בין המשרדים

אליהו (אלי) רביבו:  אנחנו רואים איך פעולות קטנות ופשוטות שאמורות להיסגר בוועדות בין משרדיות נתקעות חודשים אם לא שנים

אליהו (אלי) רביבו:  חודשים בכנסת הנוכחית

אליהו (אלי) רביבו:  לפיכך אין מנוס מהקדשת כוח אדם ייעודי וכוח אדם יכול להתרכז רק תחת מנהלת

מיכאל ביטון: זה מופיע בחוק שלנו

מיכאל ביטון:  אנחנו חושבים שצריך להקים לצפון מנהלת

מיכאל ביטון:  אבל מרוב דיונים מה יקום לא קורה כלום

אליהו (אלי) רביבו: נכון וזה תפקידנו

מיכאל ביטון: אז אני אומר בוא נתחיל לעבוד, בוא נקים מנהלת, אבל בואו נעבוד

אליהו (אלי) רביבו: אין פה קואליציה ואופוזיציה

אליהו (אלי) רביבו:  כולנו נציגי ציבור, כולנו שלוחי ציבור

אליהו (אלי) רביבו:  כשאני מגיע ליישוב בצפון אני מעולם לא שאלתי את ראש המועצה מאיזו מפלגה הוא מגיע ומי הם קהל המצביעים שלו? זה לא עניין את חברי חבר הכנסת יואב סגלוביץ, זה לא עניין את אפרת ולא את יצחק וזה גם לא מעניין אותי

אליהו (אלי) רביבו:  אנחנו שלוחי ציבור, אנחנו חייבים לו דין וחשבון

מיכאל ביטון: בוא נביא את החוק הזה מהר בפטור מהנחה

אליהו (אלי) רביבו: לפיכך אני מוכן לגייס את כל כוחותיי הלא בלתי מוגבלים בתור חבר קואליציה

מיכאל ביטון: אנחנו נדבר כולנו עם אופיר כץ ועם בן ארי, שזה יהיה ביחד, ונביא את החוק הזה

יסמין פרידמן: מה החוק אומר? הקמת מנהלת

מיכאל ביטון: מנהלת כמו תקומה

יסמין פרידמן: למה צריך חקיקה לזה? תסבירו לי למה צריך חקיקה?     

אפרת רייטן: כי זאת הבעיה

אפרת רייטן:  בואי תגידי אין לך ממשלה שהחליטה את זה, אז אנחנו מכריחים אותה

מיכאל ביטון: את צודקת 

יסמין פרידמן: אבל זו הזיה שצריך חקיקה לזה

יסמין פרידמן:  ואם לא תספיקו להעביר את זה עד הפגרה? מה יהיה?     

מיכאל ביטון: אנחנו מעדיפים לא לחוקק את מה שהממשלה עושה טוב

מיכאל ביטון:  אנחנו מחוקקים רק איפה שיש פאקים

מיכאל ביטון:  משפט סיום ידידי כן?     

אליהו (אלי) רביבו: אני רק מבקש לסיום אדוני יושב-הראש, ואני מבקש מהנציגים המשרדיים, גם אם לא כל מה שקורה במנהלת תקומה קורה נכון ומהיר ויעיל מספיק ומוגדר מספיק זה לא אומר שבגלל זה אנחנו נרתע מהקמת עוד מנהלת

אליהו (אלי) רביבו:  אנחנו נקים עוד מנהלת ואנחנו נטייב את התהליכים ונהדק אותם גם לעניין מנהלת תקומה דרומית

אליהו (אלי) רביבו:  תודה רבה אדוני יושב-הראש

מיכאל ביטון: תודה רבה לך

מיכאל ביטון:  עמית יפרח, מזכ"ל תנועת המושבים ואחר כך בזום יוחאי מנהל הקהילה במנרה

מיכאל ביטון:  בבקשה עמית תנסו להיות קצרים, לא לחזור על מה שאחרים אמרו, כדי שניתן הזדמנות לרבים פה להגיד את הדברים

מיכאל ביטון:  בבקשה

עמית יפרח: תודה רבה אדוני יושב-הראש על הדיון החשוב הזה

עמית יפרח:  העובדה שב-7 באוקטובר לא חדרו מחבלים מגבול הצפון זה כמובן בגדר נס, והעובדה שאני כבר חודש אחרי ה-7 באוקטובר פניתי מתוך ההבנה וההיכרות שלי עם מושבי הצפון לראש הממשלה על מנת להקים מנהלת תקומה גם בצפון

עמית יפרח:  הסיבה היא שיישובי הצפון – למי שמכיר אותם – גם מבחינת התשתית הפיזית שלהם, גם מבחינת הקהילה, גם מבחינת שירותי התרבות, שירותי הבריאות, הם נמצאים בפיגור אפילו ביחס למושבים בעוטף, והיה חייב להקים מנהלת תקומה על מנת להכניס את המושבים האלה לתוך תוכנית רב שנתית אסטרטגית על מנת לחזק אותם בכל האלמנטים האלה, ובעצם להעביר מסר אחד ברור, גם לאויבים שלנו, אבל בעיקר לתושבי הצפון ולחברי המושבים, שמדינת ישראל רואה בהם נכס אסטרטגי על מנת לחזק אותם ולהחזיר אותם בחזרה חזקים יותר ורבים יותר

עמית יפרח:       לגבי השאלה של התקצוב, שמעתי ממנכ"ל משרד הפנים שאתם מתקצבים את האירוע הזה ב-3 מיליארד שקלים

עמית יפרח:  במנהלת תקומה מדובר על תקציב של 18 מיליארד שקלים

עמית יפרח:  ואני חוזר ואומר: המצב התשתיתי הפיזי התכנוני הקהילתי בצפון הוא הרבה יותר קשה מאשר ביישובים בעוטף עזה, ואני לא מדבר כמובן על היישובים שנהרסו ונחרבו

עמית יפרח:      ולגבי השאלה של החוק, במדינת ישראל, אם לא יכניסו את שיקום הצפון לחוק וישאירו את השיקום לחסדי משרדים ותקציבים וממשלות שמתחלפות, הסיכוי שהדבר הזה יקרה הולך וקטן

עמית יפרח:  ולכן הכניסו את ההתנתקות לחוק, ולכן התעקשנו שמנהלת תקומה תיכנס לחוק, מכיוון שמה שלא חוק במדינת ישראל, הסיכוי שהוא יקרה הולך וקטן

עמית יפרח:  ולכן צריך להתעקש, אדוני יושב-הראש, לחוקק את החוק הזה, ולהביא את כל משרדי הממשלה ואת הכנסת ואת הממשלה לתמוך בחקיקה שתהיה שתהייה כזו שתחזיר ותייצר אופק אמיתי לצפון, ותעביר את המסר שאנחנו צריכים לתושבי הצפון שלמדינת ישראל איכפת גם מהתושבים, גם ברמה הקהילתית, גם ברמה החקלאית

עמית יפרח:      ובעודנו מדברים פה בכל בוקר מגיעים חקלאים, מסכנים את חייהם, אוספים ביצים באישור הצבא בשעות מצומצמות

עמית יפרח:  המשפחות שלהם נמצאות מפונות בצפון, והתסכול בקרב חברי המושבים ותושבי הצפון הולך וגדל מהיחס שמדינת ישראל נותנת להם בחודשים האחרונים, ולכן את המנהלת היה צריך להקים ממזמן

עמית יפרח:  וכרגע צריך לדחוף כמה שיותר מהר את החקיקה הזאת ולקדם אותה ולקבע אותה לא בתקציבים שהם תקציבים שהם לא ראויים לשיקום הצפון, אלא בתקציבים ראויים

אפרת רייטן: הנה בעודנו אזעקות בצפון

אליהו (אלי) רביבו: אזעקות בצפון

אליהו (אלי) רביבו:  הם פשוט מחליטים על העוצמה, על המינון ועל העיתוי

מיכאל ביטון: משפט סיום עמית

עמית יפרח: משפט סיום

עמית יפרח:  המסר שאתם תעבירו בדרך שבה מדינת ישראל תטפל במשבר הזה, זה בעצם יהיה העתיד של הצפון

עמית יפרח:  ברגע שתשדרו את המסר שהצפון הוא נכס ותשקיעו את המשאבים הנדרשים, וצריך הרבה משאבים לשקם את הצפון, כך תבטיחו את הצמיחה הדמוגרפית, ולא את הצניחה הדמוגרפית

מיכאל ביטון: אני צריך לעבוד עם מאיר יפרח על איך הוא גידל אותך להגיד משפט ואמרת נאום, אבל על זה נדבר עם אבא עליך

עמית יפרח: נושא חשוב שמצריך נאום

מיכאל ביטון: אני אדבר איתו עליך

מיכאל ביטון:  אני מבקש עכשיו מיוחאי, מנהל הקהילה במנרה, ואחריו חבר הכנסת אלון שוסטר

יוחאי וולפין: תודה רבה אדוני יושב-הראש על ההזדמנות להשמיע את הקול של תושבי מנרה, ואני מרגיש פה גם שאני משמיע את קולם של שאר יישובי גבול הצפון, וזו גם הזדמנות לעשות זום אין ולראות מה המשמעות של כל הדיבור ששמענו עכשיו, הדיבור המאוד חשוב איך זה נראה בסוף גם בשטח

יוחאי וולפין:       אז קהילת מנרה היא קהילה קטנה שהייתה עד ה-7 באוקטובר בצמיחה ובתנופה, אחרי 10 שנים מאתגרות אבל האופק היה נראה טוב וחיובי

יוחאי וולפין:  והפינוי שלנו, כמו כל שאר תושבי הצפון קרה לא ב-7-8 באוקטובר, הוא קרה פורמלית ב-16 באוקטובר, אבל אנחנו, מההבנה שמסוכן להיות כרגע במנרה, פינינו את כל התושבים

יוחאי וולפין:  והמשמעות של זה, שכשכבר קראנו לכולם להסדר המלונאי ב-16 באוקטובר

מיכאל ביטון: יוחאי איפה אתה עכשיו?     

יוחאי וולפין: כרגע אני נמצא בקיבוץ כפר הנשיא, שבעצם הפך להיות סוג של החזית, כי רצועת הביטחון בעצם מדרום העמק ועד הגבול

מיכאל ביטון: שם אתה עם המשפחה?     

יוחאי וולפין: כן

יוחאי וולפין:  אני עם המשפחה

מיכאל ביטון: מתי היית בפעם האחרונה במנרה ממש?     

יוחאי וולפין: בפעם האחרונה במנרה ממש לפני כחודשיים

יוחאי וולפין:  מכיוון שכל קהילת מנרה, למעט כיתת הכוננות, מפונה ממנרה, אז אני נמצא איפה שהקהילה נמצאת

מיכאל ביטון: מה תמונת המצב ביישוב מבחינת נזק בתים ותשתיות לפי המידע שלך?     

יוחאי וולפין: מתוך 155 דירות במנרה, סדר גודל של 100-105 דירות שנפגעו

יוחאי וולפין:  יש כ-12 פגיעות ישירות של נ"ט, כל השאר פגיעות הדף

יוחאי וולפין:  אבל גם הפגיעות הקלות, נגיד רק חלונות שהתנפצו, אז עם הגשם שנכנס לתוך הבתים, אני לא רוצה לחשוב על הרכוש שבפנים

יוחאי וולפין:  בשורה התחתונה ייקח הרבה מאוד זמן לתקן את מנרה ואת שאר היישובים שניזוקו

מיכאל ביטון: אם אני יכול למקד אותך, יוחאי

מיכאל ביטון:  הרי את מנרה לא ישקמו עד שנביא ביטחון לצפון או שקט

מיכאל ביטון:  ועד אז מה אתה כמנהל קהילה דורש מהממשלה כרגע מיידית בצרכים המיידיים של הקהילה שלך? שים את האצבע על המרכיבים

יוחאי וולפין: אני אגיד את זה מאוד מדויק

יוחאי וולפין:  קהילת מנרה זקוקה לפתרון זמני, לבית זמני, עד שנוכל לחזור הביתה

יוחאי וולפין:  והבית הזמני, אני יכול לקדם אותו, אני חייב את המדינה ביחד איתי כדי לייצר פתרון שייתן למנרה לפחות שהות של שנה, יש האומרים אפילו שנתיים, עד שנוכל לחזור הביתה

יוחאי וולפין:  זו השורה התחתונה

מיכאל ביטון: תודה רבה לך

מיכאל ביטון:  חבר הכנסת אלון שוסטר

אלון שוסטר: תודה לחברי יושב-הראש

אלון שוסטר:  אני לא אגע בתכנים, בצרכים, נראה לי בזבוז זמן

אלון שוסטר:  כולנו מבינים היטב שהמציאות בצפון היא שונה לחלוטין מבדרום

אלון שוסטר:  היא קשה מאוד ובעיקר אין לה אלגוריתם מתגלגל, אבני דרך, לחזרה הביתה

אלון שוסטר:      מה זו תקומה? תקומה זה מנגנון לקביעת תוכנית

אלון שוסטר:  אין בצפון, חברי יושב-הראש, אני מחדד מהן הנקודות שחסרות, אין לנו מנגנון לקביעת תוכנית ויישומה

אלון שוסטר:  אין הקצאה תקציבית, יש דיבורים באוויר, אין הקצאה תקציבית

אלון שוסטר:  ומה שנאמר פה בין השורות, תקומה זה מקום שבו ויתרו הפוליטיקאים, הדרג המדיני, על אגו פוליטי

אלון שוסטר:  אני שם בצד את האגו המקצועי

אלון שוסטר:  אלו שלוש הנקודות שצריכות להשתנות כאשר ברורה לנו מהי המשימה

אלון שוסטר:       משרד ראש הממשלה וראש הממשלה, במציאות שבה יחידות המשנה קרי המשרדים, אינם מסוגלים להגיע למבנה ארגוני, לא מסוגלים מסיבות שונות לתקצב, ולא מסוגלים לוותר על פרספקטיבה פוליטית, זה המקום שבו משרד ראש הממשלה דופק על השולחן, וראש הממשלה, אין מישהו אחר, צריך לתפקד

אלון שוסטר:  איך הוא אוהב להגיד, להיכנס לאירוע? להיכנס לאירוע

אלון שוסטר:  ולסדר את העניין הפשוט הזה שכל ראש רשות, כל הורה, יודע מה צריך לעשות בו

אלון שוסטר:       שני נושאים צריך לבצע, וזאת אחריות ראש הממשלה ומשרד ראש הממשלה, לוותר על אגו ארגוני של משרדים, ולוותר על אינטרסים פוליטיים של הדרג המדיני של השרים

אלון שוסטר:  זה מה שאנחנו צריכים לעשות

אלון שוסטר:  אם זה לא הולך אז הערוץ החקיקתי ידחוף אותם לכיוון הזה

מיכאל ביטון: תודה

מיכאל ביטון:  אלון ברוך לגזיאל, מושב אבן מנחם

מיכאל ביטון:  מנהל הקהילה או יושב-ראש ועד היישוב?     

ברוך עוזיאל: יושב-ראש הוועד, תודה מיכאל היקר

ברוך עוזיאל:  עצוב שאנחנו צריכים להגיע לפה בכלל

ברוך עוזיאל:  אבל שייקחו דוגמה אישית ממך, שאתה בא פעם בשבועיים עולה על אפוד ונשק ושומר בחניתה, ולפעמים באבן מנחם, כדי שלא יהיו מנותקים מהמצב האמיתית

ברוך עוזיאל:  אני כתבתי פה נאום אבל זה שלוש דפים ואתה קוטל את הזמן בתוך 20 שניות

מיכאל ביטון: מתישהו מגיע העניין משפט סיום אז אתה יודע, תתכונן

ברוך עוזיאל: אל תקטע אותי מהר, אבל מדברים פה על השקעות ועניינים אבל כרגע לא נותנים לנו לחיות

ברוך עוזיאל:  אני במילואים מה-7 באוקטובר, היום באפטר שלי באתי לפה

ברוך עוזיאל:  דוידוביץ' לא שיקר שהוא נסע שלוש שעות וארבעים כדי להגיע לפה

ברוך עוזיאל:  כי כביש 6 הוא כבר לא כביש 6

ברוך עוזיאל:  הם צריכים לשלם לנו שניסע בו

ברוך עוזיאל:  דיבר פה חבר כנסת להאריך את כביש 6 עד הצפון כי אולי בעתיד יבואו צעירים לגור כי הדרך תתקצר, אז זה באמת חלום אוטופי, אנחנו רחוקים ממנו

ברוך עוזיאל:  אבל ברשותך, חייב להקים מנהלת כי מנהלת תזרז את השרים, את חברי הכנסת להיפטר מהאגו שלהם, ויזרזו אותם כן מה צריך לעשות

ברוך עוזיאל:  כל משרד יודע מה הוא צריך לעשות זה בטוח

ברוך עוזיאל:  אבל כשאני נעלב פה, נעלבתי מהבוקר כשאמרת שהדרום מקבל 18 ואני מקבל רק 3, זה מראה שאני שישית

מיכאל ביטון: גם את זה אתה לא מקבל, זה כתוב על הקרח

מיכאל ביטון:  אין סעיף תקציבי כזה בתקציב 2024

ברוך עוזיאל: זה מראה שאם אנחנו שישית מהדרום, אז אנחנו אפילו לא אלפית ממדינת תל אביב

ברוך עוזיאל:  אתם פשוט לא רואים את הצפון, אתם לא מבינים את הבעיה שיש בצפון

אפרת רייטן: אין מה להשוות לתל אביב, תשווה לדרום

אפרת רייטן:  למה הכנסת את תל אביב פה עכשיו?     

ברוך עוזיאל: כי את מתל אביב לא?     

אפרת רייטן: א' אני מיפו

ברוך עוזיאל: יפו זה יותר יקר מתל אביב

אפרת רייטן: כשאני קניתי את זה, זה היה בגרוש, חילקו לי בחינם

אפרת רייטן:  אבל עזוב אותך

ברוך עוזיאל: את ההורים שלנו שפכו שם עם מים

אפרת רייטן: אמרת נכון, זה 3 מיליארד וזה בסך הכול 18 על הדרום

ברוך עוזיאל: אבל אפרת ברשותך, צריך לדרוש חקיקה

מיכאל ביטון: הנה זה הגיע משפט סיום

ברוך עוזיאל: אתה חייב לתת לי עוד דקה

מיכאל ביטון: כן

ברוך עוזיאל: אני חייב שאתה תדרוש את זה, ותהפוך אותנו למיקוד לאומי

ברוך עוזיאל:  זה לא הגיוני שאנחנו צריכים להתחנן, בטח לא דוידוביץ'

ברוך עוזיאל:  אתה יודע מה עצוב? הפסיקו לבוא ראשי הערים וראשי המועצות מהצפון כי הם כבר לא מאמינים בכלום

ברוך עוזיאל:  נציג אחד, דוידוביץ' שהוא הלוחם היחידי שלנו, ועמית יפרח שהוא הנציג שלנו של כל המגזר היישובי שנלחמים, אבל אני מרגיש שהוא עם טורבו אבל הוא בניוטרל כי אין לו על מה לדחוף, אין כביש, אין טרמינל שהוא יכול לעגון בו ולהגיד חבר'ה אני צריך א' ב' ג'

ברוך עוזיאל:       מיכאל ברשותך, ובזה אני אסיים, אני לא מבקש ממך את העתיד, אני רוצה את ההווה עכשיו

ברוך עוזיאל:  אנחנו מפונים, אנחנו בכיתת הכוננות, זקנים קשישים שלא יכולים לאסוף ביצים, אנחנו אוספים במקומם

ברוך עוזיאל:  יש מתנדבים מקסימים מגוש שגב, מחיפה, ואני אתן לך דוגמה, ישוב כמו עצמון שעולים אנשים בחתך גילאים, לא יאמן, של 70, מתנדבים ואוספים ביצים תחת אש

ברוך עוזיאל:  ומנגד הממשלה משרד החקלאות, השירותים הווטרינרים תקועים באיזושהי היסטוריה אחורה של רפורמה שתוקעת אנשים מלגדל כרגע ביצים

ברוך עוזיאל:  הקיימות של הביצים יותר חשובה מהקיימות של הבן אדם

ברוך עוזיאל:       הגיע הזמן שהממשלה תצא מהחלום שהיא נמצאת, תתחבר לשטח

ברוך עוזיאל:  שלחתי לך את כל הסיכום לוואטסאפ האישי שלך, תתייחס אליו

מיכאל ביטון: ברוך תודה

מיכאל ביטון:  אתה יודע, המבחן של אותה מנהלת שאנחנו רוצים בחוק, או בינתיים מה שאתם מקימים שלושה משרדים, זה להקשיב לבעיה בחקלאות ולפתור אותה

מיכאל ביטון:  לגעת בכל משרד, שתהיה מהירות ביצוע, מהירות החלטות

מיכאל ביטון:  ניסים ואטורי, בבקשה חבר הכנסת

אליהו (אלי) רביבו: אני רוצה רגע לספר משהו לניסים ולכל החברים

אליהו (אלי) רביבו:  אני מקבל באופן תכוף שיחות מאינדונזיה

ניסים ואטורי: אתמול הם עברו לטלפון שלי

אליהו (אלי) רביבו: הם עברו לשלך, וכאילו אתה חייגת אליי

ניסים ואטורי: זה לא אני הייתי, בטח לא אמרתי מה שהם כתבו שם

אליהו (אלי) רביבו: כן, ודיברת באינדונזית

ניסים ואטורי: - - - הממשלה וכל מיני אז לא אני איימתי עליכם אלא הפוך

מיכאל ביטון: קדימה ואטורי

מיכאל ביטון:  זו מתקפת סייבר

ניסים ואטורי: קודם כול אני חושב שאם הכול היה מושלם אז לא היה צריך את החוק הזה, אני גם חלק מהחוק הזה, הצטרפתי למיכאל מיד

ניסים ואטורי:  אני לא חושב שיש פה עניין פוליטי, גם אני, גם קרויזר, גם אלי חברי היקר, וחברי קואליציה, אופוזיציה, זה לא משנה, אנחנו כתושבי הצפון בפרט צריכים לדאוג לזה

ניסים ואטורי:       אני חושב שזה חמור מאוד שאין סעיף בתקציב, וכן ראש הממשלה דיבר על 3-3

ניסים ואטורי: 5 מיליארד שקלים, זה צריך להיות כבר בתקציב, לא ייתכן שזה לא נמצא

ניסים ואטורי:  אולי צריך לזמן את שר האוצר שיגיד איפה זה נמצא

אלון שוסטר: מה שאני שמעתי שוויכוחים פוליטיים שרוצים שמרד מסוים יקבל

אליהו (אלי) רביבו: אין פה עניין של ויכוחים פוליטים אני אומר את זה חד משמעית

אלון שוסטר: אני שמעתי דברים אחרים

מיכאל ביטון: שניכם צודקים

מיכאל ביטון:  הוא אומר פוליטי זה לא בין הליכוד למחנה הממלכתי, זה בתוך אגו של משרדים וגופים

מיכאל ביטון:  זה לא פוליטי, זה אגו בין טריטוריות מקצועיות, זה הסיפור

יסמין פרידמן: ככה זה - - -     

מיכאל ביטון: תכף את אומרת את כל הנאום שלך, עוד רגע

מיכאל ביטון:  אבל זה היה הפתיח

ניסים ואטורי: אני מקווה שאתה לא רומז אליי

מיכאל ביטון: ואטורי אני אתן לך להשלים

מיכאל ביטון:  כשמגיע לפה מנכ"ל משרד ממשלתי רציני ויושב פה מההתחלה ועד הסוף אני תמיד זוכר את מה שהמורה אומרת לאלה שהגיעו בזמן לכיתה, איפה המאחרים? הם ננזפים

מיכאל ביטון:  הוא פה, הוא איתנו

מיכאל ביטון:  הוא יעשה כל מה שהוא יכול

מיכאל ביטון:  היינו רוצים את כל המנכ"לים פה באותה רצינות אבל אני שמח שאתה פה, גם כשאתה שומע דברים קשים זה טוב

מיכאל ביטון:  אתה ראית דברים מספיק מורכבים

ניסים ואטורי: אני שמח שמנכ"ל משרד הפנים נמצא פה, רונן פרץ אני מכיר אותו לא מהיום אבל אני חושב שהוא לא הבעיה שלנו

ניסים ואטורי:  אני יודע את הרצון שלו ואת המוטיבציה שלו לפעול

מיכאל ביטון: תגיד כמו שאמרת למיקרופון

קריאה: הוא לא הבעיה, הוא הפתרון

מיכאל ביטון: בבקשה ואטורי תמשיך

ניסים ואטורי: תגידו לי כשכולכם דיברתם הייתי כמו סליחה, עשיתי תנועות בשפתיים ולא דיברתי, ממש התאמצתי

מיכאל ביטון: אתה תגיד כל מה שאתה רוצה ואטורי

ניסים ואטורי: בקיצור, מה שאני חושב זה שאי אפשר להתעלם מהמציאות

ניסים ואטורי:  מה שקורה בצפון היום, אנחנו לפני הפתיחה בכלל, עוד לא חיסלנו את חיזבאללה, לא הרחקנו אותם מהגבול, אנחנו עוד לפני האסון הגדול של הצפון, ובכלל אנחנו לא נסכים לחזור למצב הקודם שהיה כאן

ניסים ואטורי:  מה שהיה לפני שקרה האסון בדרום זה לא המצב שאנחנו צריכים עכשיו

ניסים ואטורי:  אף אחד לא חוזר לדרום גם כן עכשיו

ניסים ואטורי:       שימו לב, צה"ל נמצא תכף ברפיח, נושק ברפיח, כמו שהיום חיזבאללה נדחוק אותו לביירות, זה לא קורה עדיין

ניסים ואטורי:  ולכן אנחנו לא נוכל לחזור למצב הקודם אזרחים לא יחזרו לאזורים האלה אחרי ההלם של מה שקרה בדרום

ניסים ואטורי:  כדי להחזיר את האזרחים אנחנו צריכים לעשות מספר דברים, החוק שלי שעד דונם לחיילי צה"ל, צריך להחזיר אותו על השולחן, לתת להם מגרשים ושיבנו, כמו שנותנים למיעוטים כך צריך לתת גם ליהודים, הם לא צריכים להיות מופלים לרעה

ניסים ואטורי:  זה אחד

ניסים ואטורי:      לגבי הרכבת שחברי יצחק קרויזר אמר, חבר הכנסת, יש את הרכבת שאמורה להגיע למחניים וכן הלאה, להביא אותה עד לדוידוביץ' שם, לא לחשוש, ככה אנחנו מפתחים את הצפון

ניסים ואטורי:  אנחנו לא נוותר על מיגונים לצפון, לא נחזור למצב הקודם שהכול בסדר, יהיה בסדר, ואנחנו יושבים בבתים בכפרים ובמושבים בבתים שאם אתה יורה עליו כדור הבית קורס כולו

ניסים ואטורי:       צריכים לפתח את הצפון, הפעם לא נוותר על תוכנית לצפון שהייתה בעבר וכל התוכניות האלה להחזיר אותן לשולחן, מדובר במיליארדים

ניסים ואטורי:  צריך להתכונן לזה בתקציב, אני לא מבין איך האוצר – ואני לא מאשים אותך באופן אישי כי זה צריך לבוא יותר מלמעלה – לא מבין איך האוצר מתכונן לתקציב כזה ולא לוקח בחשבון את הצפון

ניסים ואטורי:  הרי זה בור תקציבי שיגיע אליכם מתישהו וזה ישפיע על כל המערכת

ניסים ואטורי:  יכול להיות שצריך לקזז ממשרדים, לא יודע מאיפה

ניסים ואטורי:  האוצר צריך למצוא את המקור התקציבי כדי להשקיע בצפון, וזה יצטרך לקרות

ניסים ואטורי:  לא יקרה כך, אנחנו נגיש את החוק שלנו, אנחנו נמשיך הלאה ונקים את המנהלת לצפון באותה מידה

ניסים ואטורי:  תודה רבה

מיכאל ביטון: תודה רבה

מיכאל ביטון:  חברת הכנסת יסמין פרידמן ואחריה רון גמזו נציג היישובים הלא מפונים

מיכאל ביטון:  השתדלו להיות קצרים, אנשים

יסמין פרידמן: ואטורי באופן מטורף אני מסכימה איתך עם כל מילה

יסמין פרידמן:  חלום שלי שבישיבת סיעה היום כל מה שאמרת, כל מה שחברי הקואליציה שלכם אמרו, תגידו לראש הממשלה שאמור להחליט על כל זה ולא לבוא להתלונן פה, זה אחד

ניסים ואטורי: כמו שאת מכירה אותי, אני לא חושש לדבר

יסמין פרידמן: מהמם, תעדכן אותי איך הלך לך

ניסים ואטורי: יש הדלפות

יסמין פרידמן: נכון, מה לעשות

יסמין פרידמן:  דבר שני מיכאל, עם כמה שאתם רוצים לעשות העתק הדבק לדרום, הממשלה הזאת מזניחה גם את הדרום וגם את הצפון, כי עם כל הכבוד לתוכניות התקומה לדרום, ברגע שמקצצים 15% מהתקציב של המגזר הערבי, כל הדרום הלך לאכול אותה בגלל זה, כולנו נסבול

יסמין פרידמן:  אז עם כל הכבוד לתקומה של הדרום, זה לא אותו דבר

יסמין פרידמן:       עוד דבר זה שאני מבינה אותך שאתה דורש חקיקה, אבל זה לא תקין שרק בזכות חקיקה הדברים מתנהלים פה

יסמין פרידמן:  אתם לא צריכים לדרוש חקיקה

יסמין פרידמן:  לא הגיוני שארבעה חודשים מאז שנפתחה המלחמה ועדיין אין מנהלת תקומה לצפון, שאפשר להעביר אותה רק בחקיקה

יסמין פרידמן:  עכשיו, עם כל הכבוד החקיקה רק הוגשה

יסמין פרידמן:  אתה יודע כמה זמן לוקח להעביר תהליך חקיקה

יסמין פרידמן:  ולפני פסח הכנסת הזאת יוצאת לפגרה אז מה? אז נחכה לחקיקה עד שתהיה מנהלת תקומה? איפה נשמע דבר כזה?      כמי שמעבר לבני אדם, מעניין אותה, מה לעשות, גם בעלי חיים

יסמין פרידמן:  בוא תספר לי אתה כמה עופות הושמדו בצפון? יש תוכנית למשרד החקלאות? אנשים שוכחים שהצפון הוא האסם של המדינה, אסם המזון של המדינה

יסמין פרידמן:  ולמשרד החקלאות – לפחות מכמה שאני יודעת, תקן אותי אם אני טועה – אין שום תוכניות, לא להווה, לא לעתיד, לא לתקציבים, לכלום, שום משרד לא הציג תוכניות קדימה

יסמין פרידמן:  אולי משרד הפנים אבל באמת שאני לא יודעת, אני לא רוצה לדבר סתם

יסמין פרידמן:  פשוט אני מאוד מעריכה את השר, אני מניחה שדווקא שם יש כן תוכניות

מיכאל ביטון: אם אפשר משפטי סיום

יסמין פרידמן: דבר אחרון משפט סיום, כשאומרים לי שיש תקציב – ובשבוע שעבר עברתי מדיון לדיון – אה לא יש תקציב להציל את תנועות הנוער, יש תקציב לזה יש תקציב, אבל אף אחד לא מראה לנו סעיף תקציבי מאיפה הכסף הזה נלקח? ולכן עד שאני לא רואה סעיף תקציבי ומבינה מאיפה הכסף הזה נלקח, מבחינתי זה באוויר

יסמין פרידמן:  תודה

מיכאל ביטון: תודה רבה

מיכאל ביטון:  אהרון גמזו, קצר ולעניין

אהרן רמז: חלקכם כבר מכירים אותי, אני אהרון גמזו מכפר סאלד, פליט במדינה, כי תנו לי לעדכן אתכם אין מלחמה בצפון, 3

אהרן רמז: 5 קילומטרים מהגבול אין מלחמה, אנחנו חיים רגיל כמו בראשון, כמו בכל מקום אחר עם טיפה הגבלות

אהרן רמז:  איך המדינה ענתה לבג"ץ? קושי בקיום שגרה, ככה אנחנו נחשבים

אהרן רמז:  ילדים נוסעים בהסעות עם כיתות כוננות

אהרן רמז:  ילדים א' ב' ג' ד' לומדים ביחד עם מורה אחד

אהרן רמז:  נ"טים כשיש נפילה ואז יש אזעקה כי הולך להגיע עוד נ"ט

אהרן רמז:  קריית שמונה אמרו לנו אל תתקרבו לשם, אז מה אנחנו אמורים לעשות?      רציתי לספר לך כבוד יושב-הראש שאני כבר סיימתי סיבוב שלם, זאת הייתה הוועדה הראשונה שלי כאן, ואתה הבנת את המצב של אלה שלא פונו או נעקרו, והפנית אותנו לוועדת חוץ וביטחון, וזו הפעם הראשונה שישבנו עם משרדי הממשלה

אהרן רמז:  אז ישב משרד האוצר וסיפר על מה העצמאים מקבלים, לא קשור לאירוע

אהרן רמז:  ישב משרד ראש הממשלה ומה אמר? מה המפונים מקבלים, עוד פעם לא קשור לאירוע

אהרן רמז:  ישב הצבא ואמר תקשיבו אנחנו פינינו עד 3

אהרן רמז: 5 קילומטרים כי זה מה שהיה צריך מבצעית, עוד פעם לא קשור לאירוע

אהרן רמז:  ואנחנו נשארנו שם, ואז הפנו את זה אליך מנכ"ל משרד הפנים, ומה עוד נאמר? אם זה לא יתקדם אז אנחנו נקיים עוד דיון דחוף

אהרן רמז:  אז לא התקדם, אפילו הלכנו אחורה

אהרן רמז:  למקרה מי שיודע בחודשיים האחרונים המצב נהיה מאוד גרוע בצפון

אהרן רמז:  ומה מבקשים מאיתנו? אני שואל אותכם

מיכאל ביטון: אהרון, אתה תתכנן את משפטי הסיום שלך, אבל אני אומר, רונן, יש שם את הסיפור של גליל עליון ומקומות אחרים, שראש מועצה, לא בפזיזות, באחריות, אמר אני בוחר לפנות עוד כמה יישובים, אני לוקח אחריות כי אני דואג, וצריך לגבות את ראשי הרשויות הללו

מיכאל ביטון:  אנחנו לא יכולים להגיד אתם הכי חשובים לנו, אתם לבנת הייסוד של החוסן הלאומי, וכן הוא קיבל החלטה לפנות עוד שני יישובים וזה עולה לו כמה מיליונים, הוא צריך להביא תרומות לדבר הזה? צריך לגבות את גיורא זלץ, להשלים מה שצריך, זה לא הרבה כסף, זה גרושים במונחים של כמה המלחמה הזאת תעלה לנו

מיכאל ביטון:       ואני אומר לך שאני אמרתי גם בתקשורת, רונן, שאומרים לי שהממשלה עובדת, אני אומר תספרו את זה לראשי הערים

מיכאל ביטון:  כשיש נאום רמטכ"ל, ראש ממשלה וואו איזה חוסן לאומי יש, איזה קהילות, איזה עמידות בחוסן, איזה רוח גבית הם נותנים לצבא לעשות את תפקידו, אז אני אומר בוא נשאל ראשי רשויות, אתם מרוצים מההתייחסות ומהפתרונות שאתם מקבלים? במקרה הטוב הם שותקים, במקרה הרע הם אומרים דברים קשים מאוד על היחס ועל הפתרונות שהם מקבלים

מיכאל ביטון:       אותו קצב של ניהול מלחמה צריך להיות קצב של ניהול אזרחים, והאזרחים פה הם המלחמה

מיכאל ביטון:  מי שלא הבין את זה לא יכול לנהל מלחמה

מיכאל ביטון:  הרי מה הצבא מנסה לעשות? להביא ביטחון לקו העימות, להביא ביטחון לעוטף עזה

מיכאל ביטון:  אז הוא לא יתייחס עכשיו כל יום למה שקורה עם האזרחים באותו קצב שיש לנו תוכנית מבצעית בעזה? זה לא אותו קצב

מיכאל ביטון:  כבר כבשנו את עזה אבל לא שמנו מיליארדים זמינים, ואני צריך לשמוע ראשי רשויות שיבואו לכנסת ויגידו, כן ראשי רשויות באו ואמרו, נגב גליל באו ונתן לנו כסף מהר ובזמן, זה משרד קטן

מיכאל ביטון:  אנחנו צריכים משרדים אסטרטגיים

רונן צור: אני יכול להתייחס רגע בקצה?     

מיכאל ביטון: כן בוודאי, אתה גם תקבל בסוף את האפשרות

רונן צור: לנקודה הספציפית הזאת

מיכאל ביטון: כן אתה יכול

רונן צור: כמו שאמרתי בתחילת המלחמה, מאוקטובר עד ה-31 בדצמבר, משרד הפנים העביר לרשויות המפונות למעלה מ-130 מיליון שקלים לשוטף

רונן צור:  בנוסף, לא קשור לשיפוי ארנונה ולא קשור לשום דבר אחר, בעקבות צרכי המלחמה למעלה מ-100 מיליון שקלים

אהרן רמז: לאזרחים זה לא הגיע

רונן צור: אני לא עובד מול אזרחים, אני עובד מול רשויות מקומיות

רונן צור:  למעלה מ-100 מיליון שקלים לכל צורך שהם צריכים

רונן צור:  אני לא שאלתי אותם כרגולטור, לא שאלתי אותם מה אתם עושים עם הכסף או לאן הוא הולך?     

מיכאל ביטון: תעבדו מה שנקרא

רונן צור: וזה לא מעט כסף, כולם משווים פה לדרום לתקומה

מיכאל ביטון: וזה מבורך

רונן צור: לדעתי זה יותר מתקומה אפילו

מיכאל ביטון: אבל רונן, לפעולה הזאת אנחנו מצדיעים

מיכאל ביטון:  אבל לך מוגבל הכסף ואתה עולה לצפון ואתה רואה שהסיפור גדול יותר מה-100 מיליון שלרשותך, ואתה צריך 4 מיליארד בכיס באותה אפקטיביות

רונן צור: אז בוא גם את זה נדייק

רונן צור:  אתה שואל אותי עכשיו כמנכ"ל משרד הפנים ברמה המקצועית לצורך התנהלות הרשות בזמן המלחמה

מיכאל ביטון: לא רק רשות כי זה גם קהילות

רונן צור: הרשות - - - העלות בזמן המלחמה

רונן צור:  את הכסף שהם קיבלו הוא מספיק - - -     

מיכאל ביטון: אבל הבעיה היא לא רק רשות, היא כל יישוב, היא תשתיות, היא חינוך

מיכאל ביטון:  לא רק דברים של הפנים

רונן צור: לא, זה סיפור אחר

מיכאל ביטון: אם אני לוקח את האנלוגיה שלך, באותה מהירות שבאת לצפון ואמרת לראש רשות קח 100 מיליון תטפל בבעיות, הממשלה הייתה צריכה להגיד קח לחינוך, קח לרפואה, קח לטיפולים נפשיים

יסמין פרידמן: אין, יש שם קהילות מרוסקות, גם בדרום וגם בצפון

רונן צור: שאלת אותי אם אני מרגיש בנוח, אז אני מרגיש בנוח מאוד מביקורות, אין לי בעיה לקבל ביקורות מי שמכיר אותי, אבל במשפט הבא אני לא ארגיש בנוח

רונן צור:  למה? כי אני מוצא את עצמי כאן, כמנכ"ל משרד הפנים, שאני צריך להחמיא למשרד האוצר גם כן, וזו לא תחושה קלה

רונן צור:  אבל אני אומר לך את האמת

מיכאל ביטון: חבר'ה זה אירוע חד פעמי, לא לתעד את זה

רונן צור: כשאני הייתי צריך עבור תושבי הצפון והרשויות במקום לא קיבלתי ממשרד האוצר, לא היה אירוע כזה

רונן צור:  אם זה במפונים, בואו, המפונים היום חווים סבל קשה, אבל מי שמשלם את זה, זה מיליארדים

רונן צור:  מישהו היום משלם את מוסדות החינוך? אני הייתי אישית בחנוכה של בתי ספר של קריית שמונה בין באילת, בין בטבריה ובין במקומות אחרים

רונן צור:       האם הוא מספיק? אף פעם הוא לא מספיק

רונן צור:  אבל לבוא ולהגיד חברים המדינה לא נעלמה או לא קיימת זה לא נכון, זו אמירה שהיא לא נכונה

מיכאל ביטון: אני לא חושב שזה נאמר, אבל אני חושב שיש פה מין הסכמות וויכוח מיותר

מיכאל ביטון:  מה שהמדינה עשתה בתוך כמה שבועות להגיב מהר, היא הגיבה

מיכאל ביטון:  אבל עברו ארבעה חודשים וחצי ויהיו עוד ארבעה חודשים

מיכאל ביטון:  ועכשיו זה אירוע של שמונה חודשים של משבר ביישובים וקהילות

מיכאל ביטון:  ושם אתה מסכים איתי שהמענה הראשוני הוא לא המענה ארוך הטווח, ועבורו אין תקציב ברור ואין דרכי פעולה מהירות

מיכאל ביטון:       הסמכות שלך כמנכ"ל פנים לתת 100 מיליון גמיש לא קיימת היום בממשלה ללכת לרשויות להיבטים אחרים

מיכאל ביטון:  לא של החוסן הכלכלי של הרשות, ולבעיות מיוחדות

מיכאל ביטון:  אבל אנחנו הפרענו לך, משפטי סיום גמזו

אהרן רמז: דבר ראשון ה-100 מיליון האלה חולקו בין כל הרשויות שפונו אצלנו

אהרן רמז:  למשל קריית שמונה שיש לה מספר גדול של תושבים לקחה חלק מאוד גדול מזה

אהרן רמז:  אלינו לאזרחים לא הגיע כלום

אהרן רמז:  אז מה 100 המיליון האלה עוזרים למשפחה שיש לה כבר 60,000 שקל חובות כי היא לא יכולה לחיות ביישוב שלה? מה זה עוזר? אני לא מבין את התשובה הזאת

אהרן רמז:  אנחנו שומעים את הדברים, את ה-100 מיליון האלה כבר ישיבה שלישית, מה אנחנו אמורים לעשות?      רונן אתה מוזמן לבוא אלינו, ילדים נוסעים עם כיתת כוננות עם רובים לבית הספר, נשארים שם, אין מיגון בבית הספר, אין מיגון

אהרן רמז:  לומדים א' ב' ג' ביד עם מורה אחת

אהרן רמז:  אין בכלל חינוך, אין תעסוקה באזור, אין שם כלום, וכל זה למה? כי זה 3

אהרן רמז: 5 קילומטר וטיפה, ואין מלחמה בצפון

מיכאל ביטון: המבחן זה המקרים המיוחדים, הבעיות המיוחדות, הדברים שראשי רשויות מציפים שלא כוסו בתקצוב הגורף ובקריטריונים הממשלתיים

מיכאל ביטון:  אבל חבר'ה אני יש לי 10 דקות לסיים

מיכאל ביטון:  אתה אחרון ואחר כך הוא ואחר כך אני, אבל לפני זה סגלוביץ חבר הכנסת

יואב סגלוביץ': נאמר מקודם, אני לא יודע אם לצחוק או לצחוק, זה לא פוליטי

יואב סגלוביץ':  מה זאת אומרת לא פוליטי? פוליטי באבוהה פוליטי

יואב סגלוביץ':  יש תקציב מדינה למדינת ישראל, תוכנית שיקום לצפון לא קיימת

יואב סגלוביץ':  נקודה

יואב סגלוביץ':  אין תוכנית לאומית, אין בעל הבית על האירוע, אין שר, כאילו חסרים שרים מישהו שיתנדב וייקח את העניין הזה

יואב סגלוביץ':  ולכן אני אומר שזה סיפור פוליטי זה לא סיפור לא פוליטי, צריך להתייחס אליו פוליטי

יואב סגלוביץ':       ואני פונה לחבריי בקואליציה, אנחנו גם נהיה איתכם שם

יואב סגלוביץ':  הולך לעבור תקציב, אני ראיתי אותכם עושים עבודה מאוד יפה לדברים מאוד הזויים

יואב סגלוביץ':  תעשו עבודה יפה שהתחייבת בפועל לדברים, תגידו סטופ, תעצרו את הכול, אל תתנו לשום דבר לזוז

יואב סגלוביץ':  אני כמובן מצטרף לכל הצעת חוק, אבל אם רוצים שיקרה משהו באמת צריך תוכנית לאומית, מישהו או מישהי שייקח ויגיד זו העבודה שלי, על זה אני קם בבוקר מחר, על זה אני נוסע כל הזמן, על זה אני מדבר, ואני יודע מה אני עושה, וזה לא עניין של כסף, לפני הכסף צריך קשב וצריך שכל

יואב סגלוביץ':  אין קשב אין שכל

יואב סגלוביץ':  ערלי לב, אין לי מילה אחרת, תודה רבה

מיכאל ביטון: הלוואי וכולם היו חדים ותמציתיים כמוך סגלוביץ, תודה רבה לך

מיכאל ביטון:  חברת הכנסת לימור סון הר מלך בבקשה, תודה שאת איתנו

מיכאל ביטון:  אנחנו עכשיו שואלים מי ממשרדי הממשלה שלא קיבל זכות דיבור מאוד רוצה להגיד משהו? כל אחד ממש תמציתי להציג את עצמו בבקשה

מיכאל ביטון:  הסבר מה כבר עשינו לא מעניין, מה הולך להיות ומהר? זה נשמע טוב

מיכאל ביטון:  בבקשה

גיל גלרון: בוקר טוב אדוני יושב-הראש, בוקר טוב לכולם

גיל גלרון:  גיל מנהלת מגן לצפון משרד הביטחון

גיל גלרון:  את מה שעשיו אני לא אגיד אבל יש תוכנית כרגע בשיתוף עם משרד האוצר על 1

גיל גלרון: 46 מיליארד שקלים למיגון הצפון

גיל גלרון:  כשאני אומר מיגון הצפון אני מדבר על כ-6,500 ממ"דים ביישובים של 0-2 קילומטרים בשלב הזה

ברוך עוזיאל: בוא תגור 2-4 ותשכנע אותי

מיכאל ביטון: ברוך אני צריך דקה מכל נציג אני לא יכול עכשיו

מיכאל ביטון:  כן תמשיך

גיל גלרון: כ-6,500 ממ"דים ומוסדות חינוך בטווח של 0-9 קילומטר כולל מיגון שלהם

גיל גלרון:  כפי שציינו פה אין מיגון בבתי הספר אז יש את זה בתוכנית

גיל גלרון:  שיקום של מקלטים אנחנו כבר עובדים, עשינו למעלה מ-700 מקלטים בשיקום במהלך חצי השנה האחרונה

גיל גלרון:  התחלנו לפני המלחמה בקריית שמונה ובמהלך המלחמה שיקמנו את מעלות, את נהריה, את אשקלון

מיכאל ביטון: שלומי, קריית שמונה

גיל גלרון: קריית שמונה עשינו 237 מקלטים, בשלומי יש תוכנית לכ-700-800 ממ"דים בשלב הזה

מיכאל ביטון: תודה גיל, מי עוד רוצה לדבר? בבקשה קצר לפי הסדר

מיכאל ביטון:  דקה כל אחד

מיכאל ביטון:  נראה אתכם, להציג את עצמכם דקה לפגוע בול בנושא שלכם

משה קול: משה קקון, לובי 1701 אני מקריית שמונה

משה קול:  היום לפני 42 שנים נולדתי, ארבה חודשים אחר כך הייתה מלחמת שלום הגליל, אבא שלי שכל את אח שלו שם

משה קול:  מאז אני כנער עברתי מבצעים ענבי זעם, דין וחשבון

משה קול:  בשנת 2000 הייתי בי"ב כשצה"ל יצא מלבנון, בשנת 2006 נולדה לי הבת במלחמת לבנון השנייה, והיום אני עם הילדים שלי מפונה כבר ארבעה חודשים במלון כמו פליט במדינה שלי

משה קול:       הלובי שהקמנו היה בעניין בטחוני אבל ביטחון זה לא רק צה"ל ומיגון ודברים שאנחנו דורשים, זה גם חוסן וודאות

משה קול:  וזה שהיום אומרים כמו שאמרת דוידוביץ' על מה שקרה בישרוטל, אנשים לא יודעים מה קורה איתם בשבוע הבא, אנשים שכרו דירות, אנשים נמצאים במלונות, לא יודעים מה קורה איתם בשבוע הבא, אין ודאות

משה קול:       אני חלק מקהילה שהביאה הגירה חיובית לקריית שמונה אחרי הרבה מאוד שנים, והקהילה הזאת מפוזרת בכל המדינה, ורוצים ודאות, רוצים שהמדינה תשנה את הדיסקט

משה קול:  75 שנים המדינה חושבת מהמרכז לגבולות, תהפכו את זה, תחשבו מהגבולות למרכז

משה קול:  תשנו את זה

משה קול:  מחר י"א באדר, לא יהיה טקס של הממשלה, האריה השואג הוא יהיה שומם לגמרי

משה קול:  איפה האמירה של טרומפלדור? 100 שנה מהדהדת לנו קדימה

משה קול:  מה המדינה היום יודעת לתת 100 שנים קדימה לדורות הבאים לילדים שלי? זאת השאלה שצריך לשאול אתכם, מתווכחים פה איך יעשו חוק לא חוק, תדפקו על השולחן ותקדמו את הדבר הזה

מיכאל ביטון: תודה רבה, הזמן שלכם משמעותי ואנחנו ניתן להרבה פה בכנסת

מיכאל ביטון:  יפתח בנבנישתי בזום, מנכ"ל מרכז משאבים מרכזי חוסן צפון

יפתח בנבנישתי: אנחנו מפעילים את מרכזי החוסן בצפון שפועלים וקיימים בזכות העבודה של ראשי הרשויות והוועדה הזו, ואנחנו מטפלים בעשרות אלפי אנשי הצפון מפונים ולא מפונים

יפתח בנבנישתי:  ואני רוצה להגיד דבר אחד מאוד חשוב כי אין זמן

יפתח בנבנישתי:  בסוף לחוסן יש מרכיבים, אני יודע שכולם משתמשים במילה חוסן, אבל לחוסן אנחנו פיתחנו מדד שהוא מודד, יש לו מרכיבים, ורוב המרכיבים האלה נפגעו באופן חריף ביותר בעקבות המלחמה הזאת והצפון באמת פגוע מאוד והקמה של מנהלת משמעה אמירה של הממשלה, של המנהיגות, אנחנו איתכם, אנחנו חושבים אתכם קדימה

יפתח בנבנישתי:  ויוחאי וולפין חברי שאומר אני פה צריך שתעזרו לי לחשוב על העתיד, לפחות על ביניים וקדימה לבצע של הקהילה שלי, אומר בעצם כרגע אני לבד

יפתח בנבנישתי:       ואותו תושב קם היום והוא לבד והמשפחה לבד, והמשפחות מתפרקות כי אין אף אחד שנותן להם תחושה שהוא אוסף אותם בעתיד, ביניים שלהם, ועתידי

יפתח בנבנישתי:  ואנחנו מאוד תומכים במה שנעשה פה ובאמירה שנאמרת פה, כי הקהילות מתפרקות, ואם אין מנהיגות ואין אמון ואין תחושה שמישהו מחזיק ביחד איתנו, תושבי הצפון, את העתיד שלנו, אז אנחנו נתפרק

יפתח בנבנישתי:  והתוצאה היא הגירה שלילית ועזיבה של כוחות הצפון, ובאמת נחזור עשרות שנים אחורה

מיכאל ביטון: תודה יפתח, ואני מקווה שיהיו גם תקציבים מוגדלים למרכזי החוסן, כי הצרכים שם עלו במאות אחוזים

מיכאל ביטון:  הלאה, סבב, דקה כל אחד

ענבל גבריאלי: ענבל בן אלי, אני מאגף גליל במשרד נגב גליל והחוסן הלאומי

ענבל גבריאלי:  אני כן רוצה להגיד כמה דברים

מיכאל ביטון: יש לך דקה, תנצלי

ענבל גבריאלי: אנחנו משרד שיודע לעבוד מהר

ענבל גבריאלי:  אמרתם את זה, אנחנו קטנים, זריזים

ענבל גבריאלי:  היינו הראשונים להגיב, גם לרשויות מפונות, גם לרשויות קולטות וגם להצטיידות בחירום לרשויות שהם 0-9 קילומטר, וגם ממש בימים הקרובים, לדעתי בשבוע הבא אפילו ייצא עוד קול קורא נוסף לרשויות 0-9 קילומטר

ענבל גבריאלי:  אנחנו משרד שיודע, שרואה את השטח, אנחנו שומעים את ראשי הרשויות, ואנחנו כמובן נמשיך לתת מענים אם זה במסגרת מנהלת ואם זה במסגרת החלטת ממשלה של משרד הפנים לטובת שיקום של הצפון

מיכאל ביטון: משרד נגב גליל היה מאוים מתוך הממשלה על קיומו ותקציביו, אבל קיבל מכתב של מעל 100 ראשי רשויות בנגב ובגליל שאומרים המשרד הזה טיפל בנו היטב ושימו את הכסף שם כי אנחנו מרוצים

מיכאל ביטון:  על הסטנדרט הזה צריך לשמור

ענבל גבריאלי: בסוף זו שאלה של תקציב

מיכאל ביטון: בואו נמשיך בבקשה

שלומית אבני וקנין: שלום, שלומית אבני ממשרד הרווחה

שלומית אבני וקנין:  אני רוצה להגיד שצרכי רווחה גדלו כמובן משמעותית מאוד בצפון

שלומית אבני וקנין:  אנחנו מדברים על מצבים רגשיים מורכבים, הלחץ על כל הסיפור של התא המשפחתי, בוודאי בחשיפה של המפונים במלונות

שלומית אבני וקנין:  תפקוד של אנשים עם מוגבלות ואזרחים ותיקים שיורד בעקבות היציאה מהבית והעקירות

שלומית אבני וקנין:  הנושא של צעירים ומצבי סיכון כמו התמכרות, אלימות ופגיעות מיניות

שלומית אבני וקנין:  אין ספק שאנחנו זקוקים לעשות הרבה יותר עבור הצפון

שלומית אבני וקנין:  אני אגיד ארבעה דגשים

מיכאל ביטון: אני לא הזכרתי את המשרד שלך, אבל מרגי עושה עבודה מעולה, שלא נתבלבל

מיכאל ביטון:  זה אחד המשרדים שעובד במלחמה כמו שצריך, ומי שעובד טוב נגיד עליו מילה טובה, ומי שפחות לא נגיד

שלומית אבני וקנין: ונרצה להמשיך לעבוד ולהרחיב

שלומית אבני וקנין:  גם בתחום מרכזי החוסן שהוזכרו

מיכאל ביטון: להמשיך, בדיוק

מיכאל ביטון:  לשים שם כסף בתקציב 2024, להגדיל את התקציבים של מרכזי החוסן במאות אחוזים, שיהיו כלים לרשויות לטפל באנשים, גם במקום של מפונים וגם בשיבה שלהם

מיכאל ביטון:  תודה רבה שלומית וקנין, זה יותר טוב מאבני, זה השם של אמא שלי

מלי טופצ'יאשוילי: אדוני יושב-הראש, שמי מלי טופצ'יאשוילי, אני מנהלת מחלקת מדיניות בתנועה ישראלית

מלי טופצ'יאשוילי:  תנועה ישראלית היא תנועה שבאה לשנות את שיטת הממשל ולפעול לקידום ביזור סמכויות והקמת רובד אזורי במדינת ישראל

מלי טופצ'יאשוילי:  אנחנו גם תנועת שטח

מלי טופצ'יאשוילי:  אנחנו פועלים ב-20 ערים במדינת ישראל, יש לנו 35 ועדי שכונות, אנחנו מאוד מחוברים לשטח

מלי טופצ'יאשוילי:       הנתון שאני רוצה לדבר עליו שאמור לזעזע את ממשלת ישראל זה ש-40% מתושבי הצפון לא מתכוונים לחזור לבתיהם, זה נתון שממשלת ישראל פשוט מתעלמת ממנו כאילו הוא לא קיים

מלי טופצ'יאשוילי:  אני רוצה לשבח דווקא את משרד הפנים, אני חושבת שמשרד הפנים הוא המשרד היחידי שיודע לתקשר עם ראשי הרשויות

מלי טופצ'יאשוילי:  יש לנו שר מצטיין, באמת

מלי טופצ'יאשוילי:  אבל אני חושבת שיש פה בעיה הרבה יותר עמוקה שמדינת ישראל סוחבת הרבה שנים, שזה ריכוז הסמכויות

מלי טופצ'יאשוילי:       שר האוצר לפני משהו כמו חודשיים-שלושה ישב עם יו"ר השלטון המקומי ודיבר על ביזור סמכויות לרשויות המקומיות

מלי טופצ'יאשוילי:  באמת מדהים, כל הכבוד

מלי טופצ'יאשוילי:  אני לא ראיתי בתקציב המדינה, באף חקיקה, באף שום דבר שקרה בשנה האחרונה – ותאמינו לי שאני עוקבת – שום דבר שקשור לביזור סמכויות או ביזור תקציבי

מיכאל ביטון: משפט סיום כי את התהליך של אזוריות לא נפתור היום, וגם האזוריות הקיימת עוד לא מטופלת

מלי טופצ'יאשוילי: אז אני חושבת אדוני, שכדי להציל את הצפון, שזה לא רשות אחת, והצפון הוא לא רק רשות אחת

מיכאל ביטון: יש להם אשכולות, הקימו

מיכאל ביטון:  אבל יש המון עבודה על אזוריות

מלי טופצ'יאשוילי: אני לא אכנס לזה

מיכאל ביטון: את יודעת שאם היו בכנסת 20 ח"כים לפי חוק מהגליל ו-20 ח"כים מהנגב היה הרבה יותר כסף לנגב והגליל

מיכאל ביטון:  מדינת ישראל, הבחירות שלה הארציות אין אזוריות

מלי טופצ'יאשוילי: רובד אזורי זה לא קשור לבחירות

מיכאל ביטון: אם הייתה ייצוגיות אזורית בישראל, חלקית

מלי טופצ'יאשוילי: אז אולי לא היה כל כך הרבה פוליטיקה

מיכאל ביטון: אז היה ייצוג לנגב ולגליל פוליטי עוצמתי

מלי טופצ'יאשוילי: ככה צריך

מיכאל ביטון: ובואי תראי חבר קונגרס או סנאט שלא משרת את מדינתו וקהילתו, שנבחר בקהילה ובמדינה שלו

מלי טופצ'יאשוילי: אני רק אגיד משפט אחד קצר

מלי טופצ'יאשוילי:  אני חושבת שהשר דרעי ב-2020 לפני כל מערכות הבחירות, חמש מערכות הבחירות שטרפו את הקלפים, באמת קידם תוכנית לקידום רובד אזורי במדינת ישראל

מלי טופצ'יאשוילי:  היה צוות שישב ודיבר על זה, והחשיבות היא מדהימה

מלי טופצ'יאשוילי:  כל ראשי האשכולות גם היו שם, אבל לא ניכנס לזה, אבל אני חושבת שצריך לאמץ את המסקנות האלה ולקדם את הצפון ואת הדרום כאזור

מיכאל ביטון: תודה רבה

מיכאל ביטון:  חברים, קצר

רפאל בש: קצר מאוד, רפאל מלובי 1701 תושב קריית שמונה

רפאל בש:  אני רוצה להגיד א' קודם כול שאנחנו השקופים החדשים, דיברנו על זה גם בוועדות הקודמות

רפאל בש:  אנחנו השקופים החדשים צריך להגיד את זה

רפאל בש:  אני לא רוצה להגיד אזרחים סוג ב', אני לא רוצה להרגיש סוג ב', אני אומר שקופים חדשים כי אף אחד לא רואה אותנו

רפאל בש:  אני אומר שהמדינה משקיעה מיליארדים, אני חושב שהפינוי של קריית שמונה לבד זה באזור הרבע מיליארד שקלים בחודש, זה המון כסף ועדיין אני חושב שאם תושב מרגיש שלא רואים אותו אז אנחנו בבעיה, זה דבר ראשון

רפאל בש:      דבר שני, אחרי כל הדיבורים פה ודיבורים חשובים ויפים, הדבר שצריך לעשות זה ללכת ולתקוע יתד בגליל, שיהיה לנו לארן לחזור

רפאל בש:  נאמר פה שיש 40% לא רוצים לחזור

רפאל בש:  חלק בטוח חלק לא בטוח לא משנה

רפאל בש:  יתד בגליל זה אומר כאן בונים רכבת, כאן תקום תחנת רכבת שלט, כאן תקום אוניברסיטה, שלט

רפאל בש:  זה דבר שצריך לעשות היום

מיכאל ביטון: אל תקנה את השלט, תקנה את עבודות העפר

מיכאל ביטון:  אני ראיתי שלטים שהמתכת נמסה ועד היום מחפשים את הטרקטור

אפרת רייטן: אתה לא רוצה להסתפק בזה, ראינו הרבה שלטים שנשארו יתומים

רפאל בש: ראיתי גם עבודות עפר, אבל דיבורים של 30 שנים אנחנו חווים

מיכאל ביטון: אבל אתה צודק

מיכאל ביטון:  1701 זו יוזמה יפה, היא באה מלמטה, אנחנו ניתן לה גב ונשמיע אותה תמיד

מיכאל ביטון:  עוד חבר'ה? שנספיק, שלא נקפח אף אחד היום, קדימה

ינון אזולאי: יורם אזולאי, מנכ"ל אשכול רשויות גליל מזרחי

ינון אזולאי:  אני חושב שהאזוריות והאשכולות הם הפתרון העתידי

ינון אזולאי:  אבל אם אני מסתכל על מנהלת וזה הדיון, אני חושב שלא נקרא לה מנהלת תקומה, כי תקומה באה אחרי משהו ואני רוצה להסתכל בראייה של מנהלת עוטף צפוני שמשלבת גם את גליל מזרחי, גם את גליל מערבי, גם את קו עימות

מיכאל ביטון: גם את הגולן

ינון אזולאי: ברור גליל גולן

ינון אזולאי:  וזה בדיוק השם שצריך להיות העוטף הצפוני

ינון אזולאי:  דבר אחד אני רוצה להעביר, אין קהילה, הקהילה לא קיימת

ינון אזולאי:  קריית שמונה במעל 200 בתי מלון, אין קהילות

ינון אזולאי:  אני רוצה להביא לכם סיפור, אני יליד קריית שמונה גדלתי מתחת למיטה 50 שנים

ינון אזולאי:  שאלתי את אבא שלי בן 79 שישן בטבריה, אתמול, אבא מה שלומך? הוא אמר לי אני כמו בהמה

ינון אזולאי:  אני אוכל והולך לחדר

אפרת רייטן: מזעזע

ינון אזולאי: אני רוצה שכשאבא שלי יחזור לקריית שמונה, והאחים שלי שלא ראיתי אותם כבר הרבה מאוד זמן כי אני במילואים, הם יוכלו לחזור למקום פורח עם חזון ותקווה

ינון אזולאי:  ולכן אני רוצה להגיד לך תודה, כי לפני חמישה חודשים היית בגולן, ואם לא היית דואג למרכזי החוסן לתקציב היינו נכנסים למערכה הזאת במצב משברי, ואתה היית הראשון לזהות את מרכזי החוסן

ינון אזולאי:  על 5 מיליון שקלים שהצילו אותנו ביציאה לדרך

ינון אזולאי:  ולכן קהילה, נשים את הקהילה במרכז, וכלכלה

ינון אזולאי:       כי היום בתי הספר שהוקמו בביג עפולה לומדים שעה אנגלית בשבוע, שעה מדעים בשבוע

ינון אזולאי:  שלוש שעות

ינון אזולאי:  אתם יודעים איך ההורים קוראים לזה? בייביסיטר

ינון אזולאי:  אני אומר לכם, המנהלת חייבת לקום, היא יכולה לקום גם במשרד הפנים

ינון אזולאי:  הסיבה שמשרד הפנים כי הוא היחיד שרואה את הרשויות, יש לו הסתכלות שלמה, כי כשרשות מתקשה היא פונה למשרד הפנים, כשרשות איתנה היא מוכרת למשרד הפנים

ינון אזולאי:  לאן הגענו? יש משרד שזה התפקיד שלו, רשויות מקומיות

מיכאל ביטון: משפט סיום יורם

ינון אזולאי: תודה

מיכאל ביטון: תודה

מיכאל ביטון:  אורית דניסמן, חברה שלי 30 שנים או לא יודע, בערך

מיכאל ביטון:  קדימה אורית

מיכאל ביטון:  מנהלת התכנון האסטרטגי של ולנסי

אורית דגני דיניסמן: כבר לא, לשעבר

אורית דגני דיניסמן:  ד"ר אורית דגני דיניסמן, אני מומחית לקהילות ושלטון אזורי במרחב הכפרי

אורית דגני דיניסמן:  ואני רוצה לברך על היוזמה הזאת להקמת מנהלת, אני חושבת שמנהלת זה דבר חשוב בעיקר בהיבט של התכלול של המשרדים

אורית דגני דיניסמן:  כל משרד עובד באופן נפרד אבל יש חשיבות לראות את ראיית העל

אורית דגני דיניסמן:  בעיקר חשוב שהמנהלת הזאת תעבוד עם השטח, שתהיה מחוברת לצרכים של השטח

אורית דגני דיניסמן:  וחשוב מאוד שהיא תהיה נטולת בירוקרטיות, מסלול ירוק לפתרון בעיות מיידיות, גם למפוני וגם ללא מפונים

אורית דגני דיניסמן:  כל צעד שנעשה היום ישפיע על המחר

אורית דגני דיניסמן:       חסרה תוכנית כפי שנאמר פה, תוכנית ארוכת טווח לשיקום הצפון, לא צריך להמציא את הגלגל, יש הרבה תוכניות על המדף צריך רק להוריד אותם, לנער, ולהתאים אותם לעכשיו

אורית דגני דיניסמן:  כי כל צעד שנעשה, כולל פירוק קהילות וכל מיני תהליכים שנעשים בלי כוונה יכולים להשפיע על מחר

אורית דגני דיניסמן:  ולכן חשוב ממש לקדם, גם אם התוכנית ארוכת הטווח וגם פתרונות מיידים

מיכאל ביטון: תודה, ונאחל לך בהצלחה בעוד שבוע

מיכאל ביטון:  דוידוביץ' בבקשה

אורית דגני דיניסמן: עוד שנה

מיכאל ביטון: אה אין עדיין, אז יש לך הרבה עבודה

מיכאל ביטון:  בגלל זה את פה היום

משה דוידוביץ: אדוני יושב-הראש, אני רוצה מבחינתי לסיים את הישיבה הזאת בנימה אופטימית

משה דוידוביץ:  אי אפשר כל הזמן רק להתלונן ולבכות על מר גורלנו

משה דוידוביץ:  קודם כול אני רוצה להודות לך על מה שאתה עושה, עשית ותעשה למען הצפון

משה דוידוביץ:  דיבר פה החבר מהאשכול על מרכז חוסן ואת התהליך הראשון להניע את הממ"דים הראשונים בצפון זה היה עוד פעם כשמישהו פעם החביא כסף ואתה חילצת אותו כשהיית שר במשרד הביטחון

משה דוידוביץ:       אבל אני רוצה להסתכל עליכם, עם חברי הכנסת, ולהישיר אליכם מבט

משה דוידוביץ:  כתוב במקורות בישעיהו "כי מציון תצא תורה ודבר ה' מירושלים"

משה דוידוביץ:  כך כתוב

משה דוידוביץ:  אז אני מסתכל עליכם, אל תדברו בבקשה

משה דוידוביץ:  תעשו

משה דוידוביץ:  בלי צפון אין מדינה

משה דוידוביץ:  תזכרו את היום הזה מה אני אומר לכם

משה דוידוביץ:  אל תערבבו אותנו, עזבו אותנו מי לוקח איך לוקח כמה לוקח? תביאו תוכנית כי הצפון חזק, המדינה חזקה, הצפון חלש, אין מדינה

משה דוידוביץ:  תודה

מיכאל ביטון: תודה דוידוביץ', אגב אנחנו נכלול את זה בסיכום, אבל יהיה מעקב מפורט על מה שהממשלה התחייבה לעשות ממש בשבועות הקרובים

מיכאל ביטון:  מנכ"ל משרד הפנים אני רוצה להודות לך על זה שהיית בכל הדיון, שבאת, שמעת דברים נוקבים, אבל אנחנו יודעים כמה אתה

לימור סון הר-מלך: אדוני יושב-הראש

מיכאל ביטון: את רוצה?     

לימור סון הר-מלך: רק מילה אחת

מיכאל ביטון: בבקשה, כי אמרת לי שלא

לימור סון הר-מלך: נכון, אבל פתאום אני שומעת, סליחה

לימור סון הר-מלך:  רק אני רוצה להגיד מילה טובה כי אני עוקבת

לימור סון הר-מלך:  נכון יש הרבה מה לעשות, ובוודאי כולנו מסכימים על הקמת המנהלת שהייתה צריכה כבר לקרות ממזמן ולא היום, ואני כן רוצה לומר שמה שאני עוקבת בצפון אחרי העשייה של השר וסרלאוף

מיכאל ביטון: כן דיברנו עליו

לימור סון הר-מלך: הוא עושה באמת מול ראשי הרשויות עבודה, הוא באמת מאפשר להם וסומך עליהם ונותן להם באמת את כל האפשרויות ואנחנו רואים את הפעילות שלו

לימור סון הר-מלך:  וגם אני אומרת לצד מה שעוד צריך לתקן

מיכאל ביטון: נכון ,עין טובה

מיכאל ביטון:  מה שמגיע מגיע

מיכאל ביטון:  רק אם היה לו מיליארדים

רפאל בש: אבל חבר הכנסת ביטון, איפה התקשורת? למה לא באה לסקר את כל הוועדות על הצפון? זה לא רק היום, גם בוועדה הקודמת התקשורת לא קיימת

ברוך עוזיאל: ממש שני מילים

מיכאל ביטון: לגזיאל, אתה מנצל את הקשר שלך אליי? בבקשה תדבר, נראה אותך משפט

ברוך עוזיאל: לא את הקשר שלי אליך, אני רוצה לכסות את הדלק, באמת

ברוך עוזיאל:  לנציג משרד הביטחון סליחה שאני לא יודע את השם שלך, באמת אל תתבדחו עלינו

ברוך עוזיאל:  אנחנו 102 בתים, 75 בלי ממ"דים

ברוך עוזיאל:  מר אזולאי אמר פה שהוא גדל מתחת למיטה, וזו לא סיסמה או משהו מטאפורי פיוטי כזה שייראה מצחיק או מפחיד

ברוך עוזיאל:  למה שהילדים שלי ימשיכו לגדול ככה? שני הילדים שלי משוחררים עכשיו הוא אומר אבא למה לחזור?      יש לי משק חקלאי, אני לא מצליח ללכת לזמור את הכרמים, לא להכין את השנה הקרובה שלי

ברוך עוזיאל:  זו לא בעיה שלי, אני אומר לך עליי, זו בעיית רוחב לכל קו הגבול

מיכאל ביטון: לגזיאל משפט

ברוך עוזיאל: אנחנו מטווחים מכל כיוון, אנחנו רק 2

ברוך עוזיאל: 46 אז אנחנו לא 2 אז אתה אומר לי שלא יהיו ממ"דים?     

מיכאל ביטון: הממ"דים צריכים להיות בשבעה ותשעה קילומטרים

מיכאל ביטון:  תודה לגזיאל, מנכ"ל משרד הפנים בבקשה

מיכאל ביטון:  אתה רוצה? אז אני רוצה לסכם

יצחק קרויזר: אני רוצה לשאול שאלה אחת רק את האוצר, איפה ה-3

יצחק קרויזר: 5 מיליארד? התקציב רץ פה בוועדה בקומה למעלה בוועדת הכספים

מיכאל ביטון: קודם כול לגזיאל אולי תגלה קרבת משפחה

מיכאל ביטון:  יש פה את קים לגזיאל מהתקשורת עוקבת אחרי הדיון, מי ששאל איפה התקשורת

מיכאל ביטון:  יש פה את נועה שפיגל מהארץ, ודוד ורסקי, ויאיר קראוס

מיכאל ביטון:  יש כמה כתבים שעוד חושבים על היבטים כלכליים ואזרחיים שזה החיים עצמם

מיכאל ביטון:  אז תודה שאתם מסקרים את הדברים

מיכאל ביטון:       אני רוצה לסכם, אני רוצה להודות למנכ"ל משרד הפנים על ההגעה, על המעשים שלו, על המאמץ לתכלל את העשייה הממשלתית, לא רק במשרד שלו, עם כל הקשיים

מיכאל ביטון:  להודות לך על ההגעה

מיכאל ביטון:  אני רוצה להודות לכלל משרדי הממשלה והח"כים שהגיעו לכאן

מיכאל ביטון:      כמה נקודות חשובות להמשך שנעשה עליהם מעקב

מיכאל ביטון:  יש ענן של אי-ודאות על גורלם של תושבי הצפון והזמן שבו הם ישובו לביתם

מיכאל ביטון:  זה כבר עבר את הארבע חודשים וחצי וזה יכול לקחת עוד חודשים רבים

מיכאל ביטון:  ככל שהזמן עובר המצב מחמיר

מיכאל ביטון:  ככל שהזמן עובר נדרשים פתרונות

מיכאל ביטון:  ככל שהמשבר ארוך לא תספיק הפעולה הראשונית שהממשלה עשתה והיו פעולות יפות וראשוניות

מיכאל ביטון:  אלא מה? גם בפעולות הללו יש נופלים בין הכיסאות

מיכאל ביטון:  בין יישוב שפונה ולידו יישוב עם 300 מטרים מחוץ לקו והוא לא יכול בכלל ללכת לבית ספר כי רוב היישובים שם פונו והוא נשאר לבד, אלו מצבים מיוחדים

מיכאל ביטון:      ראשי רשויות שקיבלו החלטה אמיצה לפנות קצת יותר ממה שהמדינה הסמיכה אותם, אני סומך עליהם, הם לא עושים את זה כפופוליזם, הם דואגים לגורלם של התושבים שלהם

מיכאל ביטון:  המלחמה מתנהלת כראוי, אני סומך על הקבינט המצומצם ועל ההחלטות שהוא מקבל

מיכאל ביטון:  הייתי רוצה שבכל יום שהוא מקבל החלטה על פעולה צבאית, תתקבל החלטה אזרחית, כלכלית, באותו קצב, באותה מהירות ביצוע, באותה נחישות

מיכאל ביטון:  יש פער גדול מידי בין ניהול ענייני המלחמה וההחלטות האפקטיביות לבין ניהול העניינים האזרחיים והכלכליים

מיכאל ביטון:       לגופו של עניין אנחנו מחכים להצעת המחליטים שהוצגה כאן כטיוטה, שתתקבל מהר ותגובה בתקציבים לאותה מנהלת

מיכאל ביטון:  בין אם היא המנהלת שנביא בחוק שלנו, או מנהלת שהממשלה תחליט, ובלבד שיש שם תקציב, גורם מוביל, החלטות, פשטות ביצוע, מהירות ביצוע, ושנשמע ראשי רשויות באים לפה ואומרים הממשלה עובדת איתנו ומהר, ופותרת בעיות

מיכאל ביטון:  זה מה שאנחנו רוצים לשמוע, זה הדבר שאנחנו מחכים לשמוע

מיכאל ביטון:  אנחנו רוצים לדעת מה התקציב שיישמר לצפון, לשיקום הצפון במיידי ובטווח הבינוני והארוך

מיכאל ביטון:  אנחנו רוצים לראות את זה כבר בוועדת כספים

מיכאל ביטון:       אנחנו נעשה מעקב בעוד חודש, במקביל נאיץ את החוק שלנו למנהלת שיקום לצפון

מיכאל ביטון:  אנחנו מבקשים מאופיר כץ ומירב בן ארי, כראשי הקואליציה והאופוזיציה, לפטור את החוק הזה מהנחה ולהביא אותו בהסכמה מהירה

מיכאל ביטון:  אם הם רוצים לצרף אליו חוק ממשלתי, אהלן וסהלן, העיקר שהמנהלת הזאת קום תקום

מיכאל ביטון:      אנחנו נקיים פה דיון מעקב מיד לאחר אישור תקציב המדינה כדי לראות שדברים מתקדמים

מיכאל ביטון:  אני מודה למשרדי ממשלה שעובדים טוב, מצפה ממשרדים אחרים לעבוד כמוהם

מיכאל ביטון:  זה לא מספיק שכל משרד יעשה לעצמו את השבת ואת החמין שלו

מיכאל ביטון:  זה קונצרט של ממשלה, צריך מנהיגות של ראש הממשלה, אוצר, פנים כמתכלל רשויות שיוכלו לתכלל את העשייה של המשרדים

מיכאל ביטון:  משרד קטן לא יציל את הצפון

מיכאל ביטון:  תודה רבה פנינה וסיימנו עד 11:15, אני נועל את הדיון